text:
KIA Masat (3) Dap Ba Dap Dung (27) Ginra Ban Hkung Yang Kaw Gasat, Ban Hkung Yang Post Hte U lang Pa Ginwang Daw Rung Daju Hpe Yen Kau
April 10, 2014 ya shani shana daw 6:00Pm ten ram hta KIA Masat (3) Dap Ba Dap Dung (27) ginra U Lang Pa Ginwang, U Lang Pa Ginwang daw rung jung da ai Ban Hkung Yang de myen asuya dap nu (88) hpyen hpung ni Nam Hka Bum hku nna htim shang wa ai majaw U Lang Pa Ginwang Daw rung hte U Lang Pa Post hpe yen kau da sai lam shiga na chye lu ai.
Ya yang myen asuya dap ni gaw KIA Masat (3) Dap Ba Dap dung (27) ginra ni de hpyen n-gun kaba the yawm htum hpyen man (8) ram hpaw nna laja lana htu gasat nga sai lam shiga na chye lu ai, dai majaw Nu, Wa Hpu Nau amyu sha ni yawng KIA Dap dung (27) a matu nsim nsa ja ja kyu hpyi myit dum ya nga nga ngu saw lajin dat ai law.
KIA Masat (3) Dap Ba Dap Dung (27) Nawng Luk Kaw Gasat Poi Byin
April 10, 2014 ya shani shana de daw 3:35Pm ten ram hta KIA Masat (3) Dap Ba Dap Dung (27) ginra Nawng Luk kaw myen asuya dap nu (88) hpyen hpung ni hte tinang KIA hpyen hpung ni laja lana gasat poi byin nga ai lam na chye lu ai, gasat poi gaw shana de 6:40Pm ten du hkra naw matut nga ai lam na chye lu ai.
KIA Dap Dung (27) MHH Kung (2) Ni Hte Myen Dap Ni Hka Pra Kaw Gasat
April 10, 2014 ya shani KIA Masat (3) Dap Ba Dap Dung (27) ginra Pang Sak kaw nna pru wa ai myen asuya dap Hk-M-Y-(601) n-gun (80) hpung ni Shayit Pa kaw wa du da nna bai nhtang wa nna "Hka Pra" ngu ai shara kaw tinang KIA MHH Kung (2) ni hte shana de daw 2:45Pm kaw nna 3:50Pm daram du hkra gasat poi laja lana byin ai lam shiga na chye lu ai.
Tai hpyen maga na si hkala shiga tup hkrak nchye lu shi ai, tinang KIA maga na gaw hpa nra ai lam na chye lu ai.
KIA Masat (3) Dap Ba Dap Dung (27) Ginra Kawng Tin Hte Lagat Yang kaw Gasat Nga, Hpyen Yen Masah Ni Htawt Sit
April 10, 2014 ya shani shana de daw 1:45Pm ten ram hta KIA Masat (3) Dap Ba Dap Dung (27) ginra Na Lung Bum lagaw Kawng Ngai mare dingsa hku lai di nna Hka Hkye lahta Kawng Tin de gale pru wa ai myen asuya dap nu (88) n-gun (1000 jan hte tinang KIA Dap dung (27) na hpyen hpung ni gasat poi byin ai lam shiga na chye lu ai.
Bai, 6:10Pm ten du hkra laja lana gasat hkat nga ai hta ya yang Lagat Yang hpyen yen dabang hte deng (1) sha tsan ai kaw du hkra sinant kaba ni ngoi du wa sai majaw hpyen yen masha ni hpe Man Wing Bum Tsit Pa de yen kau shangun sai lam shiga na chye lu ai.
Dai na hpyen yen masha ni gaw shana nsin ten Bum Tsit Pa hpyen yen dabang de shana ting lagaw lam hte hkawm ra ai majaw lam kaw hpyen nhkrum na matu, hpa nbyin na matu ja ja kyu hpyi myit dum ya ga ngu hkyak hkyak saw lajin dat ai.
Myen Asuya Dap Nu (88) Hpyen Hpung (1) KIA Bawm Wa kapaw La
April 10, 2014 ya shani jahpawt daw 9:40Am ten ram hta KIA Masat (3) Dap Ba Dap Dung (27) ginra Lagat Daw kaw du nga ai myen asuya dap nu (88) hpyen hpung N-gun (100) ram gaw modo lam kaba hku nhkan ai sha nam lam hkan nna Nam Hka Bum de gale pru wa nna tinang KIA ni hkam tawn ai bawm langai wa kapaw la ai majaw Nam Hka Bum kaw wa du hkring nga ai lam na chye lu ai.
KIA Mast (3) Dap Ba Dap Dung (27) Ni Myen Dap Nu (88) Ni Hpe Bawm Hte Hkap Dem Bun
April 10, 2014 ya shani jahpaw daw 9:00Am ten ram hta KIA Masat (3) Dap Ba Dap Dung (27) ginra Man wing kaw du nga ai myen asuya Dap Nu (88) ni shamu shamawt pru hkawm wa ai hpe KIA Dap Dung (27) na MKM ni Nawng Luk kaw bawm (1) hkap dem bun ai hta tai hpyen maga na ni si hkala hkrum ai lam shiga na lu ai rai tim tup hkrak nchye lu shi ai.


c: text/html

text:
2009 ning gaw Malaysia Du Jing hpaw wunpawng myu sha ni nga yak wa sai lam mu lu ai,
A.Mung kan mung dan shagu hta sut masa yakhkak ai majaw magam bungli nlu ai masha law wa sai.
B.UNHCR a matsan tsinyam hkap la ai de myit mada let sadu ai ni mung myit mada shara nau nnga ai zawn rai taw nga ai,
C.Mungdan asu ya kawn nna mung maigan masha ni hpe rim ai lam grau grau galaw wa sai.
A.1)Malaysia du JWP myusha ni ya ten Malaysia e bungli nlu ai masha ram ram law wa ai hpe mu lu ai.Nkau myi rai jang bung li Kaja lu nga ning len Balik ni hkan rim hkrit tsang ra ai majaw bungli kaw na hkring sa kau ra ai.nkau myi rai jang nnan du ai kaw na shata 8,9 lananing myi du hkra bungli tam hkawm tim galaw na bungli nmu rai nga ai,Nkau myi rai jang Bungli madu ni sut masa n kaja mat na bungli masha shayawm kau ai kaw jahkring kau hkrum ai.Nkau myi rai jang jak rung, lusha seng Compny zawn re pat mat yang dai kaw galaw ai ni yawng gaw bungli hkring kau ra nga ai.Nkau myi bai rai yang bungli ten galu galaw tim shabrai nlu ai ni,shabrai shata shagu nlu jaw ai zawn re ni hkam sha nga ma ai lam chye lu ai.
Magam bung nli nlu ai hte gaw gumhpraw nlu sai,gum hpraw nlu yang gaw luna sha na,nga na hkawm sa hkawm wa shabrai nlu sai,nga yak wa sai,hkoi sha htet sha nna nga ra ai madang de du sai,Hkoisha htet sha na nnga ai ni matu gaw myit yu sanu???
B.1) UNHCR hte seng nna mung seng ang ai ning baw ni hpe san yu yang ,ya kade nna jang gaw UN de na ni matsan dum ai lam nga na ma ai,Raitim galoi ten hta UN sajaw na lam gaw nchye ga ai nga tsun nga ma ai,Bai nna UN ni sajaw tim shawoi na ladat hte shai mat wa sana re lam chye lu ai.Gashadawn moi shawng de UN jaw yang seng ang ai ning baw ni hpe jahpan chyarang,bungli yawng ap nna dai seng ang ai ning baw ni jaw dat ai jahpan hpe sha UN ni matut nna lit la mat wa ai lam nga ai,Rai tim ya gaw UN ni shan hte ra ai ni hpe sha lata shaw la nna,Gara ginra kaw shawng UN jaw na lam mung UN shan hte sha masat la mat wa na masa re.
Bai nna shawoi shaning e gaw ndai ten shagu UN ni jahpan hta la sai ni hpe UN masat jaw ai ten re,Rai tim daining gaw yadu hkra katsi katsang she rai taw nga sai,UN rung kaw Bung li galaw ai ni hpe san yu yang Hpunau Ruhing ja( Rahkai gala ) ni hpe grau nna Un lekmat jaw ya ra mat ai majaw ngam ai ni hpe nau lit la nlu mat wa ai lam chye lu ai.
C.1) Ndai mungdan asuya ni mung mungdan sut gan n gun kya ai hte hpawn lam amyu myu hku nna ,magan Masha shajan nau law sai nga nna maigan masha hkan rim nga ma ai.Rim ai lam mung lam amyumyu she rai wa nga ai.moi shawng de hkrit ra ai ni gaw Balik sha re.yagaw RELA ,IMIGRATION,DKBL dai ni sha n-ga hpa UNIFORM mung nbu hpun ai ni mung maigan masha tara nshang ni hpe rim na lam tsun nga ma ai.
Tara shang passport lang ai myirai tim bungli nlu ai wam wam damdam re ni hpe mung rim nna Nbungli pa de lang ta sa kau kau re lam ni nga ai lam chye lu ai.
C.2) Nang hpam Tsilu ai (Drug)ni mung law law rai wa nga ai lam chye lu ai,bai nna shayi sha ni Disco,Karaoke,pub hkan galaw nna rim hkrum re lam ni mung nga ai.PR call girls galaw nna rim hkrum ai lam ni mung nga ai hku re.

robotstxt: allowed

filter: keep


text:
June (29) bat Manga
Putao mare kaw Rawang Laili Laika hte Htunghking Hpung a Ningbaw hte Amu madu hpe June (12) ya shani lata san ai lam na chye lu ai. Ndai Ningbaw lata zuphpaw hpe hkanghkyi hpung ni hte Tanggu Tang hpung woi awn galaw ai re lam hpe mung na chye lu ai. Kahtawng shagu na shanhte a masha ni hpe lata shaga la nna galaw sa wa ai re lam hpe mung chye lu ai. Rawang Laili Laika hte Htunghking Hpung a gawda ai tara hta mung masa Party kaw shang lawm ai ni ra lata na lam tsep kawp n mai ai ngu nna tara jahkrat da chyalu re hpe mung chye lu ai. Rawang Laili Laika hte Htunghking Hpung a Ningbaw gaw Tanggu Tang rai nna Amu Madu gaw Hpungri Min re lam hpe chye lu ai.
Myitsu Salang langai tsun wa ai hta Tanggu Tang gaw 2012 ning ra lata poi hta shang lawm lai wa sai sha n ga, tatut Rawang hpyen hpung hpaw nna laknak lang ai ningbaw wa re, Hpungri Min gaw Putao ninghtawn na hkanghkri hpung a ninghtawn amu madu kaba re lam hte 2010 ni ra lata poi hta mung shawng lawm lai wa sai lam tsun shana wa ai. Matut tsun shana ai hta, "n dai zawn Rawang Laili Laika hte Htunghking Ginjaw a gaw da tara hpe manu n shadan ai, mung shawa daw tsa kawn myit hkrum jahrakt da ai tara hpe ahkyak n shatai ai sha hkrup mara aglaw ai gaw n htuk ai re lam, Amyu sha ni a ginjaw gaw da tara hpe n hkungga ai ni gaw Amyu sha ningbaw gara hku tai na, madu nan tara hpe n hkan nang yang myu sha ni hpe gara hku woi awn na? grai myit yu ra ai ten du wa sai" nga tsun dan wa ai.
Bai n dai ra lata ai lam gaw Rawang myu sha ni tsep kawp n chye lawm ai hte madi shadaw ai lam mung tsep kawp n nga ai lam, gara hku n mai hkap la ai lam na chye lu ai. Democracy masa hte hkrak Rawang amyu sha ni hkum hkum ra ra shaga zuphpawng nna ra lata poi kaba galaw ai rai yang Tanggu Tang hte Hpungri Min gaw Rawang Laili Laika hte Htunghking hpung a Ningbaw hte Amu Madu tai wa na lam n nga ai nga nna lahta na myit su wa sha gahtap tsun wa ai. 2010 ning hta Tanggu Tang hte Hpungri Min tinang dai daw ginra hta ra lata poi shang lai wa ai rai tim awng dang ai lam n lu ai yen re lam hpe matut na chye lu ai.


text:
Jinghpaw Mungdaw Mohnyin Ginwang Mohnyin ginwang Mawhan mare hte Nam Si Awng lapran Myitkyina Mandalay Wanleng lam kaw January (29) ya shana hkying (7:45pm) ten hta bawm langai kapaw lai wa sai lam shiga na chye lu ai. N dai Wanleng lam kapaw ai hta masha langai si hkrum lai wa sai lam hpe mung na chye lu ai.
MAWHAN NAM SI AWNG LAPRAN WANLENG LAM BAWM KAPAW
Jinghpaw Mungdaw Mohnyin Ginwang Mohnyin ginwang Mawhan mare hte Nam Si Awng lapran Myitkyina Mandalay Wanleng lam kaw January (29) ya shana hkying (7:45pm) ten hta bawm langai kapaw lai wa sai lam shiga na chye lu ai. N dai Wanleng lam kapaw ai hta masha langai si hkrum lai wa sai lam hpe mung na chye lu ai.
Labels: Jinghpaw Mung Shiga
2 comments:
- hkunman said...
-
Jing Hpaw kasa e..majan shiga n-na mat sai.
- January 31, 2012 at 7:36 AM
- Anonymous said...
-
Wanleng lam kapaw yang gaw anhte mung masha ni sha ayak gaw e.Myen ni law law nga ai kaw gaw hpa na n sa gap ma ai da i.Masing n nga ai majan rai sam ai. Ya hte na JAN MAI KAWNG MAJAN ni hpe yu yang lachyum n pru ai. Tinang a masha jasum , si hkrum ai sha re Myen langai mung nlu sat.Post dai hpe lu htim la tiim hpa mung n chye galaw bai wa mat. dai kaw zing la nna shara la da shara majan je sam ai ngu yang mung bai nrai.mau pi mau ai hkau pi rai ai lu nga hkan galaw n pu na hpyen ma ni sha jam jau. du kaba ngu na wa gaw ngut jang she mawdaw hte grai wa zawn zawn rai sa wa masu.
- February 3, 2012 at 7:28 AM


text:
Dai ni myen a rapdaw Slg ni hpe laning mi annau ni maram yu wa saga ai. Democracy tara rapdaw slg ni nga mying gaw gum hkawng dik nga ai tim, poi sa yu ai Slg ni hte she bung nga ai. Rapdaw zahpawng galaw ai ten hta gaw le ra n'jaw ai n'dai naw ra ai nga nang shoi nang sha rai, dang rang madi madun, madi shadaw hkat rai rapdaw zahpawng ten gaw bungli law dik ai zawn rapdaw zahpawng ngut ai hte rau gaw hpa bungli nlu ai ni tai nga ai hte hpa daru ahkaw hkang n'nga ai Slg ni tai nga ai. UDSP party hpyen gumshem ni a U shoi dun nna shangun sha ai masha u hpung ni zawn rai nga ai re.
Dai hte maren Thein Sein mung sumla hte bung ai Gumsan langai sha re hpe asan mu chye mai nga ai. Hpyen dap hte langai sha re, hpyen dap a madi shadaw ai hpyen hpyi raw kalai nna Gumsan byin wa ai re majaw hpyen dap hpe lai nna hpa lu galaw ai lam n'nga ai. Dai majaw laning mi ladu hkrum wa tim Thein sein tsun ai hta hpyen dap galaw sa nga ai gaw laga ga rai nga ai hpe yu nna hpyen dap hte Thein Sein asuya gaw langai sha re hte, Thein Sein Gumsan magam byin ai, Democracy Tara hku sa ai rapadaw re nga shamu shamawt hpang wa ai kaw na majan gaw byin hpang sai hta n'ga annau ni hpe mung lani jan gasat shamyit kau lu ai nga tsun dakak ai. Hpunau Rawang ni hte annau ni shada sai hka lwi na mahkyen hpe mung sum prat dawk shapraw ya sai re. Dai re ai majaw dai ni na simsa lam tam ai hpung ni hpe mung kara hku mung mai kam na lam n'nga ai.
Dai ni myen mung a mung up masa masing hkrang gaw Tara kanu hkrang a n'tsa e, up hkang sha ai daru magam ahkaw ahkang jum tek ai masha u tsang ni up hkang sha nga ai mungdan byin nga ai re, up hkang sha ai masha ni kata kaw Tara kanu hpe ra ai hku gang kayin nna je yang up hkang ai, arawng aya lu ai ni a n'gup kaw tara kanu kap noi ai ladat, tara je yang ai masa hta mung Gumhpraw hpe yu nna tara je yang ai, laknak hte hpyen dap a ra ai hku gang gayin up hkang ai n'pu kaw tara kanu madaw nga taw ai re majaw Democracy tara hte sa ai Tara rap ra ai ngu kara hku mung n'mai tsun ai zawn up hkang ai kata hpe hting grum kata e hpyen gumshem a u shoi dun nna up hkang nga ai re hpe asan sha mu chye mai nga ai re. Dai zawn masa naw byin taw nga ai kata kaw mung masa bawngban ga ngu ai gaw shingran yu yang tsawm na re tim hpaw dat yu yang lapu kaba a n'gup kaw shang mat chyalu re.
Hpyen yen tsin yam ni hpe garum ningtum na lam hpe pat shing dang tawn ai gaw Thein sein asuya gaw hpyen asuya re lam asam madi madun nga ai lam re. Democracy tara hkrang hte hkrat sa ai mung masa rapdaw asuya rai yang hpa majaw shing gyin ahkaw ahkang hpe tawt lai ai mabyin mahkyen ni hpe dip pat shingdang na ta? Bai hpa majaw masha sat mare nat kasu kabrawng hpung tai nga na ta? Dai ni myit n'san seng ai Tara hpe n'hkungga ai myen mung asuya gaw shara magup n'dai hta grau naw kasu kabrawng na lam mahkyen nga ai. Dai ni 88 jawng ma hpung ni gaw shan kya tam ashun hkawm nga ai wan wut hkawm nga ai, myen mung shing grup nna manghkang shachyi tam wut hkawm nga ai re, myihprat wan n'lu ai lam, bungli galaw masha ni shabrai n'law sha ai manghkang, lamu ga zing madu ai manghkang, ya rahkaing manghkang, hta n'ga nna, kade nna yang mung masa party la ni a manghkang bai, myu lakung shada sai garan ai manghkang ni, Lahu Ahka, Padawng, Pa U, Yaw zawn re ni manghkang gaw myit san seng ai lam n'nga ai tara hkungga ai masa n'nga ai myen asuya hpe magup sum hpa hku manghkang kaba ni mai shabyin nga ai re.
Hpaji jawng manghkang Tara Slg tara jeyang ai tara rung manghkang, hkam ja dap manghkang, magam gun dap manghkang ni hte, sut hpaga manghkang, Miwa, Gala manghkang hte ya ahkyak kaba rahkaing myu sha manghkang hte Mun 10,000 dan maisau Gumhpraw pa htuk shapraw ai gaw myen mung a gumhpraw manu grai hpa mat na manghkang kaba rai nga ai zawn myen asuya gaw mawhpyi kunyawn hpyi sha ai asuya hte bung nga sai lam madi madun nga ai hte maren re. Tsam daw hkyen nga sai hpun kaba hte bung taw nga sai myen hpe hpa rai na naw hkrit nga ra na ta? N'bung n'gawut tim pyi daw hkyeng sai, n'gap tim pyi shi a pala hte shi si na sha rai sai ten annau ni sadi dung dung mai wang hkap taw sha ra sai, sawn kaba sumgawn kaba hkap nna la taw nga sha rai sai ten hte, bawngban na hpe mung grat dagra re lam n'mu yang masa gin sup ai hku lapran Slg, ni hte laika hte htinglet jahkrup ai gaw grau naw hkrat na re.
Dai annau ni hpaw ai jawng hkan myen jawng kaw lang ai bu hpun palawng ni hpe jawngma ni hpe nlang shangun yang grau kaja na re, byin mai yang jawng ma ni hpe hkahku labu palang hpraw zawn re jahtuk hpun mat wa lu yang mungkan na yu tim grau htap htuk manu na re zawn annau ni gaw Jinghpaw WP myu sha re mungkan de n'dau ai hte bung na re. Jawngma ni hpe ya kaw nna ningnan kaw na myu sha lam ni hpe dawk bang mat wa lu yang she htawm hpang myu tsaw ai share ningbaw ningla ninghkring ni tai lu na re. Jawng kaji lawu tsang kaw nna ningawn mung masa lam ni hte myu sha lam yan hpe sharin hpang mat wa lu yang kaja na re.
Htunghking lam yan hpe lamang langai hku sharin nan sharin ya ra sai re, dai ni annau ni a kashu kasha ni jinghpaw laika nçhye hti nçhye ka ai ni jinghpaw ga pyi atsawm nçhye ga mat wa ai ni grai she law mat wa ai gaw myu a matu hkrat sum hkra machyi dik ai lam re zawn masha ni a sum prat dawk bang loi dik ai gaw dai masa kaba ni nan re. Makyit ngang mahkri ngang gyit shawn tawn lu na matu myu sha ru sai, shachyen shaga lam, htunghking laili laika ga gaw madung nan re hte annau ni a labau hpe chye nan chye hkra dawk sam bang ya ra ai.
Myen a hpyen masa kalai shai sa wa ai lam n'mu ai kaw kachi mi mung n'bawngban yang kaja na re. Masa kaba hpe ja ja la yu nna, jut shara ra hpe myen a sai chyam yu ai hte hpawn htu htim gasat yu ra sai. Myen gaw gumhpraw mang hkang da, manghkang grup grup de na byin hpang nga sai hpe yu nna lahkam kaba langai htawt shapraw chyam yu ra ai ngu sawn dum ai.
Hkrun lam galu majan chyinghkraw galu hpe dai ni gaw shangut majan shakre majan de she yawng yang kaja na sai law.
Baren Numraw


text:
July shata 20 jan ya hta Sam mung, Mung Gu- Hpyin Sai Htang mare de myen tatma kaba htu lung wa nna mare masha ni hpe rim zing ri ai lam, a arung arai ni hpe kam ai hku la kau ya ai lam, du sat ni hpe kam mara gap sat sha kau ma ya ai lam, mare masha Kyang Ting hte Yut Ting ngu ai wa hpe mung rim gyit dun hkawm mat wa ai gaw ya du ndat dat ya ai lam buga masha ni kawn na chye lu ai. Bai nna mare na shabrang langai mi hkungran la na matu Kong Hka kaw nna woi wa ai num nnan jan hpe mung myen hpyen la ni rim la nna labu palawng yawng raw shakyin kau ya di nna aroi jahkroi di ai lam mare na myit su salang jan langai tsun dan wa.
Munggu makau, Man Hkung mare na ma kanu hpawmi asak (40) jan re Lahtaw Ja Doi hpe mung shanglawt hpyen la ni hpe shat shadu jaw ai, sinat makoi da ai ngu rim gyit zingri ai lam galaw, pala si (1) hte majap dawng ni jaw nna sinat hpe mu hkra tam shangun kawn hprawng mat lu nna ya e miwa hkran e myen ni tsingri da ai dam ni hpe tsi tsi taw nga ai lam matut na chye lu ai.
Bai nna ya ten Munggu –Man Kang mare hta myen hpyen hpung ni but de taw nga nna mare masha ni a dut sat ni hpe kam ai hku gap sat sha taw nga ai hte yi sa yi wa num ma ni hpe baw hkan abye ya, nhkyi ni hte jahkrit shama rai galaw taw nga ai majaw mare masha ni hkrit nna mare na hprawng yen ma sai lam hpe mung na chye lu ai. July shata hta, Sammung Kawng Lung mare de mung myen ni htu lung wa nna mare masha yawng hpe agying wa zingri lai wa masa lam mung na chye lu ai. Mung Gu grup yin mare masha tinang lawt lu na shara de hprawng bra ma nna Mung Gu Pa Nawku jawng wang hta hpyen yen (200) hkawt machyu taw nga ai lam matut na chye lu ai.


text:
1Dai nawku Htingnu hta, mung masha ni hpe sharin shaga nga ai hte kabu gara shiga hkaw tsun nga ai nhtoi langai mi hta, hkinjawng agyi ni, laika ka ai sara ni hte agyi salang ni gaw, shi kaw sit sa nna, 2Nang gaw hpa ahkang hte ndai amu ni hpe galaw nga n ta? ndai ahkang nang hpe kadai wa jaw a ta? anhte hpe tsun dan mi, nga nna shi hpe tsun ma ai. 3Shaloi shi gaw, Ngai mung nanhte hpe lama mi san made ga, nanhte htan ya ma la: 4Yawhan a baptisma lam gaw, lamu de na rai ni? shing n rai, masha hta na rai ni? ngu nna shanhte hpe san mu ai. 5Shanhte gaw myit yu nna, Lamu de na re ai, anhte ngu yang mung, Dai rai yang gaw, hpa rai shi hpe n kam myit ta? nga nna shi tsun na ra ai: 6Masha hta na re ai, ngu yang mung, Yawhan gaw myihtoi re ai, nga nna mung masha ni nlang myit kam nga ma ai majaw, anhte hpe nlung hte kabai sat na ma ai, nga nna jawm myit la nhtawm, 7Kanang na re ai gaw anhte n chye ga ai, ngu nna htan mu ai. 8Shaloi Yesu gaw, Ndai amu ni hpa ahkang hte ngai galaw nngai gaw, ngai mung nanhte hpe n tsun dan na nngai, ngu nna shanhte hpe tsun mu ai. 9Dai shaloi e mung masha ni hpe ndai ga shadawn hte shi tsun wu ai gaw, Masha langai mi tsabyi sun hkai sharam da nna, sun galaw ai masha hpe boi ya da nhtawm, kaga mung de na na wa sa nga mat ai. 10Aten du jang, sun na asi hta na shi hpe jaw maru ga, nga nna sun galaw ai ni hpang de mayam langai mi shangun dat wu ai: sun galaw ai ni gaw dai wa hpe anu kayat nna, kaman dat dat mu ai. 11Bai, mayam kaga hpe shi shanhte hpang de shangun dat wu ai: dai wa hpe mung shanhte anu kayat nna kaya kahpa di zingri nhtawm, kaman dat dat mu ai. 12Bai masum lang ngu na hta, mayam langai mi bai shangun dat wu ai: dai wa hpe mung aje ahpye di nhtawm, shapraw kau mu ai. 13Shaloi tsabyi sun madu wa gaw, Ngai kaning di na i? tsawra ai, ngai sha hpe, ngai shangun dat yu na we ai: shi e gaw shanhte hkrit hkungga na ma ai nhten, nga nna tsun ai. 14Sun galaw ai ni gaw dai kasha wa hpe mu jang, Ndai wa gaw sali wunli dagraw na wa rai nga ai; dai sali wunli anhte lu la ya hkra, shi hpe sat kau gaw, nga nna shada da bawng la nhtawm, sun shinggan de shi hpe shapraw nna, sat kau mu ai. 15Dai majaw tsabyi sun madu gaw shanhte hpe kaning di na wu ta? 16Shi sa du nna, dai sun galaw ai ni hpe sat kau nhtawm, dai sun masha kaga hpe htawt shap ya na ru ai, ngu mu ai. Dai ga na ai ni gaw, Shing n rai u ga, nga ma ai. 17Shaloi shi gaw shanhte hpe mada yu let, Dai rai yang gaw, Wahpang gaw ai ni lata kau ai nlung gaw, Ningjut jahtum na nlung tai wa sai, nga nna ka da ai ga gaw, hpa nga ai rai ta? 18Dai nlung hta hkrat ai wa kadai mung, daw hten na ra ai; gade a ntsa e raitimung, dai nlung hkrat bun yang gaw, dai wa gaw ayun ayaw mani mat na ra ai, ngu nna tsun wu ai. 19Dai ga shadawn hpe laika ka ai sara ni hte hkinjawng agyi ni hpe sha-ang nna tsun ai gaw shanhte chye ma ai majaw, dai ahkying hta pyi shi hpe rim la na maw ma ai, raitimung, mung masha ni hpe hkrit nna nga mat ma ai. 20Dai rai nna shanhte gaw shi hpe gyam yu ai hte, mung up du hte ahkang aya lu ai munggyi wa kaw, shi hpe ap kau lu na matu, shi a ga hta mara shagun na lam mu hkra, dingman hpyi hpun ai kin-yu masha shangun dat ma ai. 21Dai ni gaw, Sara e, nang gaw ding dingman man tsun sharin ndai hte, masha a myiman hpe n tau yu ai sha, Karai Kasang a lam hpe tengman ai hku sharin shaga ndai gaw, anhte chye ga ai: 22anhte gaw Kehta hkawhkam hpe hkansi mai bang ga ni? n mai bang a ni? ngu nna shi hpe san yu mu ai. 23Raitimung, shi gaw dai ni a myit magaw ai hpe chye ya wu ai rai nna, shanhte hpe, 24Gumhpraw lap mi ngai hpe madun yu mi; gade a sumla hte masat laika kap nga a ta? ngu nna htan mu yang, shanhte gaw, Kehta a sumla hte masat rai nga ai, ngu mu ai. 25Shaloi shi gaw, Dai rai yang gaw, Kehta hte seng ai hpe gaw, Kehta hpe ya mu: Karai Kasang hte seng ai hpe mung, Karai Kasang hpe ya mu, ngu nna shanhte hpe tsun mu ai. 26Shanhte gaw, mung masha ni a man e shi a ga hta mara n mu ma ai hte, shi htan ai ga a majaw mau nna, atsin sha nga ma ai. 27Dai shaloi, Bai hkrung rawt wa na lam n nga ai, nga nna ndang ga ai Saduke ni nkau mi gaw shi kaw sa du nna, 28Sara e, num lu ai kahpu wa, kashu kasha n kap ai si mat yang gaw, kahpu a gaida hpe kanau wa hta nna, kahpu a matu mara shachyaw u ga, nga nna Mawshe gaw anhte hpe ka da ya ma ni ai. 29Ning re ai yan nau ni marai sanit rai nga ma ai: shawng na wa gaw num la nna, matu mara n kap ai, si mat wa ai; 30hpang na wa mung, masum ngu na wa mung, dai kahpu a gaida hpe hta ma ai: 31dai zawn marai sanit du hkra matu mara n kap ai hkrai, si mat wa ma ai: 32hpang jahtum e num dai mung si mat wa ai. 33Dai rai nna, dai bai hkrung rawt ai hta, dai numsha gaw dai ni hta na, gade a madu jan mahtang tai na ra ta? kaning rai nme law, marai sanit a madu jan shi tai yu sai, ngu nna shi hpe san yu mu ai. 34Shaloi, Yesu gaw, Ndai dinghta masha ni gaw, htinggaw rawn ai hte, num la num ya rai ma ai: 35wora katsan prat hte si ai kaw na bai hkrung rawt wa ai de du ging ai ni chyawm gaw, htinggaw rawn ai hte num la num ya ngu ai n nga ma ai: 36dai ni gaw sihkrung sihtan ngu ai htawmhpang e n hkrum lu masai rai nna, lamu kasa ni zawn rai wa ai hte, bai hkrung rawt ai a kashu kasha ni rai ma ai majaw, Karai Kasang a kasha ni rai nga ma ai. 37Mawshe pyi dai Madu hpe, Abraham a Karai Kasang, Isak a Karai Kasang, Yaku a Karai Kasang nga nna tsun ai ga hte, si ai ni bai hkrung rawt ai lam dai singwum hte seng nna ka da ai hta, madun da nga ai. 38Karai Kasang chyawm gaw si nga ai ni a Karai Kasang n rai, hkrung nga ai ni a Karai Kasang she rai nga ai: yawng mayawng hte gaw, shi a man e hkrung nga ma ai, ngu nna shanhte hpe htan mu ai. 39Shaloi laika ka ai sara ni nkau mi gaw, Sara e, nang gaw rai la ai hku tsun nitdai, nga nna htan ma ai. 40Kaning rai nme law, dai ni gaw shi hpe hpa lam mung bai n san wam manu ai. 41Shaloi shi gaw shanhte hpe, Hkristu gaw Dawi a kasha re ai, nga nna shanhte kaning rai tsun lu nga ma ta? 42Kaning rai nme law, Dawi shi nan, Dai Madu nye a madu hpe tsun wu ai gaw, 43Na a gumlau ni hpe, na a lagaw nhpang e, lagaw kabye lahkum ngai shatai kau ai du hkra, Nye a hkra maga de naw dung nga u, nga ai, nga nna Shakawn Kungdawn Laika hta tsun nga ai, 44Dai rai nna Dawi gaw, Hkristu hpe, Madu ngu wu ai rai yang gaw, shi a kasha kaning rai nme rai na rai nga a ta? ngu nna tsun mu ai. 45Masha nlang hte na hkra sape ni hpe shi tsun mu ai gaw, 46Laika ka ai sara ni hpe sadi nga mu: shanhte palawng galu buhpun let hkawm sa mayu nna, gat hkan shachyen ai hte, tara jawng hkan na reng grau ai tingnyang ni, poi hkan na reng grau ai dung shara ni hta dung na sharawng ai hta n-ga, 47gaida gaina ni a nta ni hpe hpya lu hpya sha nna, hpyi hpun ai hte galu galang akyu hpyi ma ai: dai ni gaw dawdan kau ai grau nna hkrum na mara ai, ngu wu ai.
Copyright
Learn More


text:
Kachin Politics and Mediation Research Network
Jinghpaw Mung Masa hte Htingram Sawk Sagawn Hpung
Email: kpmrn21@gmail.com
. Mung masa hte myu sha lam hpe dat kasa tai na masha hpe ra lata san ai (Vote and elected) galaw ai hkrang.
Ndai lam hpe Jinghpaw Mung Masa hte Htingram Sawk Sagawn Hpung hku nna mai byin ai ram email hte mung, hkum tut hkrum zup ai masa hku nna mung sawk sagawn la lu ai hpe shabra dat lu ai re. Grau hkum tsup ai hku nna mung bai shana shabra wa na ga ai law. Lawu na hkrang hku sha nrai yang anhte Jinghpaw Wunpawng myu sha ni a gawng malai tai nna myu sha lam hte mung masa jahta ai lam n-galaw ging ai nga nna mung mada ai hpaji chye ai nu wa ni a mu mada lam hpe mung tang madun dat lu ga ai.
Ndai lawu na ra lata masing hpe galaw na lam hta nkau mi gaw, ndai ladat hpe jai lang yang grai bungli kaba na re nga nna shadu na re. Hpa ntsang ra ai ya gaw anhte Jinghpaw mung dan kaw Myu sha dawnghkawn hpe mung jung da sai. Yagon hte Mandalay mare kaba hkan pyi anhte myu sha ni a dawnghkawn hpe hpai nna wang lu wang lang nga mai mat sai tsaban 21 she rai sai majaw ntsang ra nga ai. Laika pa langai sha shabra dat u shaloi mung chying mung shawa masha ni tata san wa na re.
Myu sha gawng malai tai nna myu sha lam hpe bawng ban ai lit hpe la na ni hpe lawu na hte maren ra lata poi galaw nna dat kasa shatai lam galaw ra na.
Hpaji chye ai, mung masa kung ai ni kaw na nlaw htum marai (300) madi shadaw ai rai ra na
Dakasu hpaji hpe sharin nga ai jawng ma ni kaw na nlaw htum marai (1,000) kaw na madi shadaw ai rai ra na
Mung chying mung shawa hpyen dap kaw nna nlaw htum marai (20,000)
Mung chying mung shawa masha hpaji kung ai ni, hpaji madang hpe tsaw hkra sharin ai lam n-nga tim mung masa ningmu hpe dam lada ai hte tsaw ai ningmu nga ai ni kaw na nlaw htum marai (30,000)
Lata san ai shaloi nlawm nmai re ai Wuhpung ni
- Myu shayi hpung
- Ramma hpung
- KBC hte naw ku hpung shagu na ni
- Thai mung dan, Malaysia, Singapore hte Japan mung dan nga Jinghpaw Wunpawng myu sha ni, hpa majaw nga yang ndai mung dan masum gaw Jinghpaw Wunpawng myu sha ni law dik htum nga ai mung dan ngu mai masat masa galaw ai. Bai nna gaga sinna mung dan hkan nga ai ni hpe gaw Email hku nna rai rai Vote galaw shangun ai masing ni hpe lu galaw yang kaja na
- Mung masa hpung ni
- Gaga group ni


text:
Nov 22, 2015. US Government State Department, International community ni hte zuphpawng galaw ngut sai hpang,
US Kachin community ni, Kachin Alliance ni hte hkrum zup bawngban hpawng hpe lu galaw la sai.
KDNG shapraw tawn ai sumtang laika buk ni hpe US Kachin Alliance ni hpe kumhpa jaw ap ya sai.
US Kachin Alliance kaw nna mung USD 200, kumhpa jaw shagrau ai hpe hkam la lu sai.
Ndai gaw Tsa Ji hpe shagrau ai nrai, KDNG a mu bungli hpe shagrau ai rai na re ngu nna chye ju dum masat masa hpe galaw dat nngai.
Lu la sai ja gumhpraw hpe kanu mungdan de jamjau hkrum nga ai IDPs ni hpe KDNG hku nna, ahlu bang na nngai. Yawng a ntsa shaman chyeju lu la uga. Amyu sha lam yan hta dam lada ai hku galaw sa wa lu uga
By shing kri


text:
时间:2017-01-09 18:07:39 来源:德宏团结报
Shata 12 nhtoi 20 ya jahpot, mungdo hko tsun hpung masha, mungdo pati rapdo sanseng chyoi pra sharin shapan gon lajang dap ningbo Lu Sho Tung go Lengho ginwang Hpyinshan ginwang do Shanghotung mare salang rapdo Hkyimujai gahtong ko sa du nna, mung shawa masha ni chye madat ai aga hte pati a ningdo 18 nambat 6 lang hkumra zuphpong lachyum mungga hko tsun dan u ai.
Hkyimujai gahtong go shagong bumga Wa amyu gahtong rai nna, htinggo 41, masha marai 114 du nga ai. Hko tsun ai hta, Lu Sho Tung go zuphpong hpo wa ai lam, ganing rai nna pati masha machying langai tai wa na ngu ai lam, mungdan ko nna mop lu mop sha mu hpe ning hkap hkrat wa ai lam ni hte, ningdo 18 nambat 6 lang hkum ra zuphpong lachyum mungga hpe asan sha hko tsun dan sai. Dai hte rau, Lu Sho Tung go, anhte pati masha ganbu ni ganing rai nna pati masha majing byin tai wa na ngu ai hpe atsom myit maram, sharin la hkrat wa ra ai nga nna mung lajin dat sai. Hkyi mujai gahtong pati masha hte shawa masha ni go hko tsun ai hpe atsom madat mara la sai hte maren, hko tsun ngut ai hpang myit lu lam ni mung no jom tsun dan hkat masai.


text:
5 comments:
- Anonymous said...
-
Grai pyaw ai law,goi e
- June 22, 2012 at 10:51 PM
- Anonymous said...
-
Wunpawng mungdan sumla grai lasi !..grai kaji wa nga ai lee.
- June 22, 2012 at 11:15 PM
- Maling Rawngba said...
-
Mahkawn gaw grai pyaw sa,Wunpawng myu sha ni a mahkawn rai di mung grai ra sa.Hkau ni e Jinghpaw ni na kasa ,jinghpaw kasa ngu ai re majaw ma gasup ai zawn gaw n di kau ga.Hkrup mara laika n shabra ga,n mara ga.Myu hte mung dan a matu kasi la mai ai ,n gun la mai ai ni ,wun pawng myu sha ni yawng kasi la mai ai hpa ji la mai ai ni hpe grau madung tawn let shana shabra ga.(Web)side n re ai sha (WEST)side hte bung wa hkyen nga ai.
Ya wunpawng mung dan lu hkyen sai majaw IT hte seng ai ,sut masa hte seng ai ni,hpaji hpa rat hte seng ai ni hpe she online n tsa grau mara ra sai.
ya hte ngai na gawa dingla pyi " Ngai sha brang e ,ya mungdan grai ngwi pyaw hkyen sai.Hkau na galau let,mam hkai let hkau na sin let yu chyai na laptop langai shagun ya rit nga di shagun dat ya sai.Anhte hkau na pa makau kaw connection lu ai da' Dai majaw a kyu rawng ai sha ka mara ya na hpe kam let...
- June 23, 2012 at 5:31 AM
- Anonymous said...
-
Jinghpaw kasa e grai pyaw ai mahkawn mara dat ya ai majaw chyeju dum dat ai yaw.
- June 23, 2012 at 10:35 AM
- Anonymous said...
-
jinghpaw kasa hpe grai chyeju dum sai .. mahkawn ndai mung wunpawng mungdan zawn sha grin nga na mahkawn re.
- June 23, 2012 at 8:23 PM


text:
Ya Hkyak Hkyak Shang Wa Ai KIA Dung (6) Awng Padang Shiga
Dai ni Jan 18, 2015 ya shani jahpawt daw 11:00am ten daram kaw nna tinang KIA hpyen hpung ni hte Myen tai hpyen ni Ginsi Hkaw Mare kaw nan gap hkat nga sai lam na chye lu ai. Tinang KIA hpyen hpung ni sa htim gasat ai re lam na chye lu ai, ya shiga ka nga ai ten shana de daw 5:30pm du hkra naw ngoi nga ai lam na chye lu ai. Dai hpawt 11:00am ten tinang KIA ni nnan htim gasat hpang ai ten kaw na nan myen dap maga na myen mang (10) jan garawt sumpum da nna KIA ni hpe hkap shangla gasat nga ma ai nga shiga na chye lu ai.
Ginsi Hkaw mare hpe dai na bai lu la hkra tinang KIA myu tsaw ni aging agang shakut nga ma ai lam matut na chye lu ai, ndai Ginsi Hkaw mare gaw maning 2013 hta myen asuya dap ni zing la kau ai mare re, ya yang tinang KIA ni dai hpe bai lu la hkra shakut nga ma ai lam na chye lu ai.
Bai, Awng Ba Li mare kata de tinang KIA hpyen hpung ni lu shang sai lam mung na chye lu ai, mung mare masha ni hpe mung shapraw nga dingyang re lam na chye lu ai, myen bawng jahkrung ni hpe mung lu rim da nga sai lam na chye lu ai. Amyu sha ni yawng akyu Ja Ja naw jawm hpyi ya ga.....Ginsi Hkaw mare bai lu la na sha rai sai....


text:
GASAT NNA SHE LAWT LU NA
Labels: Laika Ngau
12 comments:
- padang yesu said...
-
Baren Numraw,a gasi ni hpe ngai hku na madi shadaw hkap la ai.lam shagu hta rawt jat galu kaba nga sai mungdan hkan galaw lu galaw sha nga hkawm ten hta amyu nbung na gyin hka hkrum,yu kaji nna shaga nkam,ahkyak na hkyak2 rung hkan shaga ti pyi n gaw nsawn ahkyak nla ya ma ai.na kasha hte masha kasha 1 grai kansi gye hkrat ngu hkap ngoi nga nang wa mu yang kadai hpe madaw nang shat jaw na i?rau nga ga nga gasi gahkaw ga ngau myit hte nmyit shinglet nten n gup hte ntsun shapraw ga.
- September 15, 2012 at 2:34 PM
- Anonymous said...
-
Annau ni hpe masha n'sawn sat shamyit ai ni hpe kaning manaw hte simsa lam manaw shapraw lu na rai ta?madu kasha ni hpe shani shana ten hpring zingri roi dip dang sha tawn nga ai kaw hpa rai manang wa n'ta de simsa lam sa jahta yang kaja na kun?myen nan teng simsa mayu yang sat zingri ai hpyen majan ni hpe shawng ja hkring ra ai.Dai ni annau ni shanglawt ningnan hpang ai kaw nna myit shatawng tawn sai hte maren hpa wa nga tim kaning re ten du tim awm dawm ai ahkaw ahkang lu wa na masa n'pru yang myen a shara kaw kara hku n'mai bawngban na re.sadi dik ra ai.[ Sirilingka ]Tamitkya zawn byin mat na hpe shawng sawn dum ra ai.
- September 15, 2012 at 3:39 PM
- Anonymous said...
-
Ningbaw ningla hpu shawng ni e n'tin ga,Nau sau yang byawng lawan ai da,nau tin yang gataw ai da.annau ni mung bawnu zai byengya n'gup tu ai re jaw ningmu bai hpyen dan ra ai.madu ra ai shara kaw bawngban lu hkra n'gup hte ja ja gwi gwi bai n'htang tsun ra ai.ngai n'chye ma n'dai hku mu ai.myu shayi nu num ni mung ahkyak hta shaga yu ga.n'dai zawn re ten myu shayi hpung ni maga mi de gran rai tsap nna gwi gwi n'ten ja ja shaga yu ga.n'ta kaw n'ta ja matse ai zawn myu hkye ai lam hta mung shawa man de gwi gwi n'ten ja dan marit.shatan n'hkan larau na ten lai sai.
- September 15, 2012 at 3:47 PM
- Anonymous said...
-
myen sa wa ni ga ra hkku mi ga baw shaw na me bawng bawng an hte n.mai kam sai.ma kaji num sha/la sha/ding la/du sat du myeng kaw na hkawt mung dan a matu ap nawng mat wa sai.mung hpawm ga hkum sha ga nga ma nu.bye8 shang ai shingnoi hta me bye10 bang na gun yang hkaw ma na sha re.shang ai hte hpe n.hkaw hkra n.ta du wa hkra gun saga.
- September 15, 2012 at 3:51 PM
- Anonymous said...
-
Um, laika ka ai wa hte ndai kaw mu jut wa bung ai ngu madi shadaw n-ngai.Asian ninbaw tai kyin ai mang hkang a lam hpe moi kalang myi ginjaw de laika kalang gaw ka yu ni ai.Nkau myi gaw K.I.O/K.I.A hpe myit ndawt ai majaw tsun hkrup ai ni mung nga na sai.yawng gaw tsawra myit hte sha tsun ai hpe K.I.O/K.I.A ningbaw ni chye na ya na re hpe kam ai.Du ni hte hpye ma ni a matu ja ja akyuhpyi dum nga ai hpe mung kam marit.Wut tawng hpe nawku ai ni a man hta asak hkrung ai K.K hpe nawku ai ni nmai kalau dan na re.lama na kalau mat yang Wut tawng hpe nawku ai ni gaw asak hkrung ai K.K hpe asawng jahpoi na mara ai.shan hte asak hkrung ai K.K hpe chye na lam nhku mat na tsang ra ai.K.K hpung shingkang dang hkung na matu ndai majan gaw rai wa na ra ai law.
- September 15, 2012 at 10:20 PM
- Anonymous said...
-
NGai Tsun SAI LAW AW HOI YA GAW NGAI MYIT AI HKU NAN BYIN WA SAI NGA N'HKOI U GA.MYIT MALAI BAI N'LU NU GA.MAHKOI NGU AI HPE SHAWNG DUM SUMRU GA.SUM TSAN MYI NA NI JA JA PRAW YU RA SAI.ANNAU NI HPE N'DAI DARAM SAT ZINGRI AI NI HPE MYI MAN HKRUM SHAKRAM NA TEN NAW JAU AI.MYEN A TAWNGBAN AI MAHKU N'SEN N'PRU SHI YANG SHAKRAM HKAT NA TEN GRAI N'DU SHI AI.PRAT TUP MATSING HKRA NAW SHARIN RA AI.
- September 16, 2012 at 1:24 AM
- Anonymous said...
-
TSAW RA hkung ga ai KIO/ KIA du kaba ni hte ni htep ai n,ta masha ni, makin jinghku jingyu ni yawng hte WP myusha ni yawng chyawm myit yu ra ai gaw, myen mung kata de sa na she bawngban na nga ai gaw tsepkawp n,mai bim ai. n,law la ai anhte ningbaw ningla langai mi mung n,mai mat ai. myen gaw moi masu hkalem ai hta ya grau na gaw yawng chye chyalu re. hpa mi bim bim,kaning di mi galaw yang galaw n,sa ai gaw grau ka ja na re ngu mu mada ai. tsawra manaw manang ni kara hku mu mada ma ai kun?ya myen maidang mata taw ai ni mung WP rai tim bim wa jang hpa lit la lu ai ni n,re.lani mi gaw shanhte hpe mung shamit sha gawt kau na sha re. dai hpe shanhte n,myit hkrup ai gaw n,rai na re. ya mung kutkai pa na salang wa US kaw du hkra myen maidang mata nang ai da aw. mau n,ma ai yaw. bumdu hkringhtawng hpe n,kam kabai ai rai tim myu sha da sat hkat hkra myen maidang gaw n,mata ra n,hten. matsat matsat dik ai yaw.........
- September 16, 2012 at 2:33 AM
- Anonymous said...
-
KIA ningbaw ni e, Ne Pyi Daw de hkrum shaga/bawngban ai lam n galaw yang mai na re. Myen a magaw ai hpe chyr da sai re majaw grai sadi ra na re ngu mu mada ai law.
- September 16, 2012 at 10:37 AM
- Anonymous said...
-
n bawngban ai gaw n mai na re bawngban ra ai. gap nna gaw gara hku mung,galoi mung n mai lu ai hpa majaw nga yang yawng chye ai hte maren mung kan shagu na rawt malan lai wa sai mungdan shagu gaw jahtum e jahkrup bawngban nna shanglawt lu wa ai ni hkrai re hpe hpaji chye ai laika hti ai ni yawng chye na re.Myen mung kata de bawngban ai n re sha shara langai mi masat nna galaw yang she mai na re ngu tsun mayu ai.
- September 16, 2012 at 6:14 PM
- Anonymous said...
-
Bawngban na raitim hpyen masan'tsa kaw na dang tawn lu yang she bawng ai kaja ai.myen nan teng mung masa bawngban mayu ai n're hpe annau ni dum chye ra ai,mungkan hpe htawng madun shamau na hte Thein sein amerika UN bawngban sa na matu myi man shatsawm masu ai she re.bawngban na rai tim shinggan bawsang uhpung kaw bawng shangut la ra ai.dai ni na bawngban ai masa gaw hpan 2 hku mai bawng shangut la ai re jaw annau ni gaw shinggan uhpung uhpawng kaw UNFC hpung bawsang myit rum hpung kata kaw bawng shangut hparan la yang she mai na re.
- September 16, 2012 at 10:08 PM
- Anonymous said...
-
Baren Numraw hpe madi shadaw ai,hpyen majan hpe atsawm dahpran shagreng dip gamyet tawn nna she myen a kata de bawngban yang mai ai,Ra lata poi pyi n'mai shang ai hpe mung ja ja dum ra ai.rapdaw ngu ai de pyi n'mai shanyi hkra grit nyem dik ai hku yu kaji nga ai myen hpe dip gamu tawn n'na she shaga ga.shakram hkat na ten naw jau ai.
- September 16, 2012 at 10:12 PM
- Anonymous said...
-
Tsaw ra hkungga ai ningbaw ningla ni e, ya na zawn bawng ban ga ngu saw taw ai lam gaw, Chyum Mungga hta, Nehemi mare bunghku wa gaw nga yang, kre wa mahka shi hpe gyam sat mayu ai ni, naw yu wa yu rit, naw bawng bang ga nga nna shaga taw ai hte bung ai n hten. Dai majaw, tinang Karai kaw akyu hpyi majai na hpang wa sai magam bungli rai nga sai majaw akyu hpyi let, shawng lam de matut sa wa na lam sha re. (Nehemia 6:1-9)
- September 18, 2012 at 6:39 AM


text:
URU SENG MAW HPAKANT LAM NI PAT SAI
Labels: Jinghpaw Mung Shiga
5 comments:
- Anonymous said...
-
Myen ni A hpaga,la ni hpe mung. Magra ,ma nu Lo
- January 4, 2012 at 10:44 PM
- myujet said...
-
rai re sai,dai kaw nga ai myen aru arat ni a hpaga lam muk yawng zingla kau ra ai
- January 5, 2012 at 4:04 AM
- hkunman said...
-
URU seng maw, HPakan, kaw gadai hpe hkum galaw sha shangun, Myen hte seng ai COMPANY, yawng hpe gap sharu kaw mu, Yawng hte maren sha re.
- January 5, 2012 at 4:38 AM
- Jatawng Naw said...
-
A Ra! rai sa lo. Lai sa laiwa yawng hpe atsawm san jep n na, Hpyen garum gumhpraw(war fund) hta la ga lo. Myen hte seng ai sut hpaga num/la yawng hpe rim kau n na, Pahkam hkam da ga. Mawdo, jak rai yawng hpe mung zing la kau n na,hpyen hkawm sa lam hta asung jashawn jai lang ga law.Gumhpraw(US$, Euro gumhpraw, Miwan Yuan) law law hte shaw la sha ngun ga. Shing n rai Jinghpaw du/slg ni hte galai shaw la ga.
Hpakant ginwang kata na myen hpyen ni hpe shawng a tsai awai di kau ra ai mung dum ga law. Shanglawt (KIO/KIA) nga dingsa hpakant gaw n mai tat ai. Ya na hte myen hpe a hkaw ahkang jaw sha kau ai pi grai nan sum mat sai re.
Karai Kasang Yehowa KIO/ KIA, shapawng yawng hpu nau ni yawng hpe tut nawg bau sin ya, lam woi ya nga u ga law.
- January 5, 2012 at 10:52 AM
- Anonymous said...
-
anhte ni gaw tengman ai mungmasa lam re ai majaw ,tengman ai gasat gala lam mung re, tengman ai hkru hpyen hpe gasat na ,awng padang gaw tengman ai ni hta sha ngang gring nga ai , nteng nman ni a awng padang gaw jahkring sha re, ndai anhte a pandunglam hta tengman ai hku tsadan wa hpe gasat na,tengman ai awngpadang gaw anhte magarai wa sai.
- January 5, 2012 at 12:42 PM


text:
KIA HPYEN LA (9) HPE MYEN NI RIM SAT KAU YA
Labels: Jinghpaw Mung Shiga
8 comments:
- 87920000 said...
-
Karai Kasang jaw da ai Myu hte Mungdan hpe makawp maga let a sak ap nawng mat sai share Shagan ni hpe Jaw Prat kade mi du dam tim chyeju n malap na ga ai law.....
- May 8, 2012 at 10:05 PM
- hkunman said...
-
Jahku ting kalang ta gaw gara hku rim hkrum mat a-ta.....?
- May 8, 2012 at 11:18 PM
- Shanghtin said...
-
ya mung myen ni hpe bai dat ya ya di mu eee masha ni gaw jing hpaw ni hpe dai hku tsawra myit madung ai re ! na myit n pyaw dik ai ....
- May 9, 2012 at 2:41 AM
- nhkai tangbau said...
-
Myit hta grai npyaw ai dai ram wa ting gaw ganing di lawm mat ai ta? sawa ni a lata de du jang gaw grai zingri katut na sai matsan dum dik ai.KK wa e myu hte mung dan a matu asak ap ya mat wa ai share shagan ni a wenyi ni hpe lakawn la yarit wa YESU a mying hta akyu hpyi ai.AMEN.
- May 9, 2012 at 7:58 AM
- Myu Tsaw said...
-
Myen Ndai ni anhte Lamu ga kaw na pru ai shani sim sa na re.
- May 9, 2012 at 10:42 AM
- mamangu said...
-
Pangwa hpe hkrak zipzi KIA kawn zing la da sai rai kun?
- May 9, 2012 at 1:44 PM
- Maji Bum said...
-
Myu tsaw share shagan (KIA) hpyenla ni majan hta magrau grang ningja rawng ai hpe kam ai. Raitim, majan pa hta myen tai hpyenla ni hpe bawng hku lu rim la jang, tsawra myit madun ai nga na, bai dat kau ya ya re hpe tsep kawp n ra sharawng ga ai. Ya Pangwa kaw tinang KIA share shagan hpyenla ni marai 9 ting hpe rim la nna, kalang ta sat kau ya ai. Dai gaw shanhte myen ni a myit masin hta "Jinghpaw langai yawm yang yawm sat ra ai" ngu ai ladat masing hte sat ai lam re. KIA ni gaw dai hku majan pa kaw myen tai hpyen ni hpe lu rim la tim, kalang ta hpa rai n mai sat ai. shanhte gaw masha n-gun law ai, grau pyi naw KIA ni galaw ging ra ai. KIA gaw masha n-gun n law ai hpe tai ni gaw lu rim jang sat kau ya ya di ai hpe dai hku sha yu nga na kun? Ngai mungmasha langai mi hku nna, ndai ladat hpe tsep kawp ninghkap ai. Hpang de myen tai hpyen hpe lu rim la jang sat kau ai lam sha na mayu ai.
- May 10, 2012 at 9:49 PM
- KachinMungkan said...
-
MYEN GAW MASHA MYIT NRAWNG AI GAW. HPA MAJAW NGA YANG MASHA NRE MAJAW RE. BAI LI BAI LA MASU MAGAW HKALEM HKALAU AW KAP NANG KAP JAHKRIT SHAMA MYA LU MYA SHA JAHKRIT MAI DUM ... DAI HTA PI GRAU AI MASHA NI RE
- May 11, 2012 at 8:14 PM


text:
TING JANG MARE KAW GASAT
Labels: Jinghpaw Mung Shiga
4 comments:
- Anonymous said...
-
Jpkasa ni e..shiga shari a manu hpe gum tat kau mu yaw..nang hte ka ai shiga ni hti nga ai an shawa masha ni gaw.. Media ngu ai hpe atsawm sha chye na ai ni re hpe gum malap kau mu.. Mung masa hte seng ai shi ga.. Hpyen majan hte seng ai shiga ni hpe ngang ngang kang kang realistic nga ai ku na she publish galaw mu.. Gaya hpa rai nga ai lum Tu hte Dau lum yang a shiga shatsu zawn re ai news ni hpe galoi gum shabra yaw..ngai WP sha langai hku na grai kaya ya ai.
- August 16, 2012 at 11:32 PM
- Anonymous said...
-
Share shagan ni e tinang a hkum hpe kk kaw ap da nna gap tik tik Di mu. Awm dawm shanglawt lu na sha rai sai.ha le lu ya
- August 17, 2012 at 12:41 AM
- hkunman said...
-
Tsawra ai KIO.KIA hte Jinghpaw Wunpawng Myusha yawng hte e....,YESU HKRISTU HTE YEHOWA GOD,hpe A-HKYING A-TEN SHA GU....Tinang a kraw lawang kaw na MARAWN JA HTAU N-NA GAP TIK TIK YAW......,HKRUNG NGA YANG MUNG...SI WA YANG MUNG GOD MYING NING SANG HTA RAI NGA GA.....,
- August 17, 2012 at 3:12 AM
- Anonymous said...
-
Manang e, majan hta gaw dang na matu sha myit ra ai. Jaw ai njaw ai hpe gaw nau nmai myit ra ai. Mung masa galaw yang gaw hpraw tsawm ai myit nnga ai. Dai hpe shawng myit kaw hkam la ra ai
- August 17, 2012 at 6:25 AM


text: Jinghpaw Mungdaw Jarit Sin Makawp hpung ginra rai nga ai Lagwi Mare na Zahkung Ting Ying a hpyen dap ni gaw Pangwa de na myen hpyen hpung ni hpe Miwa hkran hku mung shawa masha hking hte shaga la nhtawm, laknak ni hpe gaw nam lam hku lagu shlai la nna Lagawi Mare, HPare Mare hkan nga ai tinang KIA myu tsaw hpung ni hpe shani shagu gadat nga ma ai lam shiga na chye lu ai. N dai zawn myen hpyen hpung ni hte Ting Ying a hpung ni gaw KIA myu tsaw ni hpe shani shagu hkan gasat nga ai majaw dai Ginra hta nga ai mung shawa masha ni gaw Miwa hkran de hprawng yen mat ma ai lam, Miwa hkran de du yang mung nga shara n lu rai jam jau nga ma ai lam shiga na chye lu ai. Ya ten dai ginra hkan na Hpung magam gun ni hpe mung gara de n mai hkawm sa hkra pat shingdang tawn ai sha n ga, phone matut mahkai n lu hkra mung shagyip shagyeng, jahkrit shama rai nga ma ai lam shiga na chye lu ai.


text: Wunpawng Mungdan Shanglawt Asuya Dingdung Ginwang Ginjaw Amyu Shani Komiti Ningbaw woi awn let September (10 kaw 13) ya laman Hkrau Bum Ginwang daw kata na Ginwang daw, Ninghtawn, Mare Amyu Shayi Komiti ni hte sa du hkrum zup ai lam galaw lai was ai lam shiga na chye lu ai. N dai zawn hkrum zup hkawm ai hta Amyu Sha shanglawt lam hta Amyu Shayi ni a ahkyak ai lam, matut nna shawng lam de Ginwang Ginjaw ting na Amyu Shayi Komiti ni Amyu Sha rawt malan magam bungli hta gara ladat hku shang lawm gun hpai na lam ni hpe tsun bawngban let n gun jaw ai lam ni galaw lai wa sai lam hpe na chye lu ai.


text:
By: KEO (Kachin Environmental Organization)
“Simsa lam hte nhprang sut”
Mung kan wunpawng hpung “UNEP” hta ka tang madun ai makau grup-yin hte seng ai laika ngau ni hpe hti hkaja yu ai hku nna mung, Myen mung grupyin hte seng ai NGOs wuhpung wuhpawng ni a laika ngau ni hpe mahta nna mung, Myen mung mung chying kasa wuhpung wuhpawng law law a ndau shabra tawn ai laika hte sawk dinglik tawn ai laika lak-chyoi buk ni hpe mahta nna mung “simsa lam hte nhprang sut” ngu ai ga baw hpe ndai laika gadun hte hkawp myit su nu wa kaji kaba yawng hpe tang shana dat lu ga ai law.
“Simsa lam hte n-hprang sut” ngu ai hpe sung sung li li ntsun shi yang, dai ni anhte yawng garu shajang nga ai “Munghpawm Myen mung dan” a lam hpe loi mi naw shawng tsun na ga ai. Myen mung dan hpe yu dat ga nga jang grau ntsun shalawm yang nmai ai gaw anhte Jinghpaw wunpawng mung dan nan rai nga ai. Anhte Jinghpaw Wunpawng mung dan hta Manu dan ai Ja, Lung Seng, hte kaga manu dan nhprang sut amyu myu pru nga ai. Ndai zawn hti ndang ai manu daw dan nlu ai nhprang sut rawng ai mung dan re majaw nseng ang ai kaga mung dan ni mung ndai mung dan hpe tsaw ra let ahpum chyit di nna galoi mung nkam tat kau ma ai. Hpa majaw nga yang manu dan ai nhprang sut gan hpring taw nga ai majaw ndai hpe ten galu naw shaw sha, akrawk sha, shaw sha nmai jang Sinat machyu pala hte jahkrit shama zing tek la rai nna tinang a akyu ara a matu pan dung shadaw kaba tawn da rai nna chying lau sha chye nga ma ai. Dai gaw asan pra tsun ga nga jang Mung maden Myen hpyen ni rai nga ma ai.
Lai wa sai aten hta “ENEP” hte ENA (Report) ni hkan rai tim, nhprang sut hte seng ai hkrat sum lam ni hpe law law lang tang madun wa sai hpe mu lu nga ai. Hkrat sum ai ngu ai lam hta madung gaw nhprang sut htu shaw ai a marang e makau grupyin shingra maka htenza wa ai lam ni law law byin wa ai lam ni rai nga ai. Dai zawn tang madun ai lam ni hta madung madi madun ai lam ni gaw, nhprang sut hpe gadai wa akyu tam a ta ngu ai hpe htawng madun ai lam ni hpe laika lak chyoi law law ni hta ka nna sakse madun ai lam ni hpe mu lu nga ai. “ENEP” hte ENA report ni hkan sha nrai, kaga Myen mung hte seng ai makau grupyin hte nhprang sut gan ni a lam sawk hka-ja nga ai wuhpung wuhpawng ni a tang madun laika ni hkan mung ndai lam hpe adan aleng tsun tawn ai lam ni nga ai ngu tim nshut nga ai.
Kaga ga shadawn langai mi hpe bai gahtap nna tsun ga nga jang “REDD+ Reducing Emission from Deforestations and forest Degradation” (Jinghpaw hku lama wa ga gale ga nga yang, “nam maling jahten sharun ai a marang e byin wa ai maza mala ni hpe shayawm kau nna tsawm htap ai nam maling shabyin shatai lu na”) ngu nna tsun tim grai sawng hkra shut ai lam gaw n-nga na kun ngu kam ai. Ndai lahta kaw e tsun sang lang mat wa ai lam ni gaw mung kan hta kaga mung dan ni hta byin nga ai lam ni hpe madi madun ai lam rai nhtawm, anhte mung dan kata hta e nhprang sut gan a majaw simsa lam n-nga ai hte nhprang sut gan a majaw akyu tam lam nib yin taw nga nna ndai zawn akyu tam lam a majaw simsa lam n-nga ai sha hpyen majan ni grau grau byin wa nna mung dan kata nga ai hpaji machye machyang grai wa kung hpan ai lam n-nga ai mung chying masha ni gaw hpyen majan a majaw sak hkrung lam hte seng ai shim lam mung n-nga rawt jat galu kaba lam mung myi ti shim re ai hkaraw ning hkang hta noi abya nna sak hkrung ra ai lam de chye gale mat wa lu na rai nga ai. Grau nna gaw anhte Jinghpaw mung dan hta pru nga ai nhprang sut gan hte manu dan tsit lali tsawm ai mung dan hpe tsep kaw nkam tat kau ai mung maden Myen hpe asuya a majaw nhprang sut gan ni gaw mung dan hte myu sha ni a shim lam kaw du hkra mang hkang kaba prat ban hte ban hkrum sha nga ai mabyin ni rai nga mali ai.
Dai re majaw mung dan a simsa lam ni gaw, mung masa mang hkang nrap ra ai majaw byin wa ai re ngu tsun mai tim, maga mi hku nna bai sawn dinglik ga nga jang makau grup-yin hte manu dan nhprang sut gan ni a marang e mung mung dan kata simsa ngwi pyaw ai lam hpe gaw gap na matu pat shingdang tawn shangun ai lam langai rai nga ai nhten ngu nna maram masam yu lu nga ai.
Kachin Environmental Organization gaw lai wa sai ten hta Jinghpaw mung mali hka hte nmai hka mazup hta madim kaba dim wa na matu masing kaba jahkrat wa ai lam hte seng nna mung sawk sagawn hte tang madun laika hpe (report) galaw ai lam hta mung madung hku nna shang lawm wa sai wuhpung langai rai nga mali ai.


text:
HPYEN YEN MASHA NI TSIM YAM DABANG HKAN NA HTAWT RA
Labels: Jinghpaw Mung Shiga
4 comments:
- Anonymous said...
-
Shanglawt Asuya gaw hpa rai htawt shangun ai kun? Hkyen yen ni nga manu ai shara kaw lu nga na matu Hawn garum la ga.
- August 7, 2012 at 12:16 PM
- Anonymous said...
-
Tinang a buga de mai wa jang gaw grai kaja sai le. Tinang a buga kaw she mai nga ai wa hpa rai wa hprawng lawm nga ma ai kun?
- August 7, 2012 at 6:01 PM
- Jatawng Naw said...
-
Goi e, shang e, yup yang yupdip dip , sha yang mung shat dang nga ai baw she rai sai i?? Wa na mung nta kata mat, matut nga na mungyup ra shamat rai yang gaw gara hku wa rai sa na ta?? KIO kawn na zupzi di nna alum ahkum lakawn la ra sai ga rai nga ai law. Shara shagu hkan du nga ai Pawngyawng jinghpaw hpu nau ni yawng mung matut shakut garum tik tik rai ga law. Ja gumhpraw arung arai hte malu masha, tsi mawan ni hku nna garum la ga. Akyu hpyi ai hte sha n ram dum ga law. Tatut hta grau shakut shaja garum la ga law.
Karai Kasang Wa anhte Pawngyaw jinghpaw myu sha ni hpe dangdi lu na n-gun atsam hte hpaji marai jaw ya mi law.
- August 7, 2012 at 9:32 PM
- hkun said...
-
Miwa Shweli asuya kaw Myen masha lawm ai lam chye lu ai, dai ni kaw nna Shanglawt Asuya de shadut shangun ai lam na chye lu.
Miwa mung a July shata 1 ya na maigan masha pru shang tara hta, hpyen hprawng tsinyam ni gaw Miwa mungdan hta tara shang "refugee status" hte mai nga sai re. Ya na zawn Shweli asuya kaw nna gawt ai lawm gaw tara tawt lai ai lam re majaw, gau na matu hpaji jaw ai ningbaw wa bungli shapraw katut, shatdi shamat hkra Bejing Ginjaw asuya de anhte yawng laika jawm ka ga.
Galai shai ai tara hpe ndai kaw hka ja la ga.
http://www.mps.gov.cn/n16/n84147/n84181/3314879.html
- August 9, 2012 at 3:49 AM


text:
karai a ahkaw ahkang hte shanglawt lu la na matu ahkyak dik ai lam gaw
‘gingdan ai’ ngu ai lam rai nga ra ai.
‘gingdan ai’ ngu ai lam rai nga ra ai.
Gingdan ai ngu gaw, karai kasang kaw nna shanglawt lam jaw ya ai hpe hkam la na matu gingdan ra ai hpe ngu mayu ai re.
Ga shadawn kaja hpu reng ai namman hpe hkrup mara nsan seng ai gawm hte hkap ja la yang jaw na wa, kam jaw sana nrai nga ai. (Njaw mat sana re.)
Karai kasang kaw na shanglawt lam hpe hkam la lu na Gingdan ai lam byin na matu….
(1) Kam ra ai (kam sham myit hpring ra ai)
Karai kasang gaw kaja wa nga yawng dang hta ma hkra hpe hpan da ai karai, asak hkrung ai karai, yawng mayawng hpe dangdi lu ai karai, kaja wa shabyin lu ai karai, karai kasang ndang di lu ai hpa nnga ai Karai hpe hkrak kam sham ra ai.
Bai anhte hte karai kasang rau rai nga ai, anhte hpe karai kasang garum nga ai, shi anhte hpe makawp maga nga ai ngu hpe hkrak kam sham ra ai.
Ndai kaw chyum mungga hta adan aleng tsun nga ai, shaning law law sai hkaw ai num wa kam sham myit hte yesu a palawng sa ahtawk yang kaja wa shi a sai hkaw ana mai mat ai, yesu tsun ai ga gaw na a kam sham myit gaw nang hpe shalawt sai ngu re.
Kaja wa kam sham lam nga ra ai.
Kaja wa kam sham lam nga ra ai.
Karai kasang hpe kam ai hte akyu hpyi ra ai.
Anhte a lam karai kasang kaw ap da ra ai.
Dai hku ap da ai hpe karai kasang gaw karum na kun ngu myit nmai ung ang ai, Karai kasang dangdi na kun ngu nmai myit ung ang ai.
Anhte a lam karai kasang kaw ap da ra ai.
Dai hku ap da ai hpe karai kasang gaw karum na kun ngu myit nmai ung ang ai, Karai kasang dangdi na kun ngu nmai myit ung ang ai.
Karai kasang galaw jang gaw shinggyim masha ndang chyena hkawn hkrang lu ai, mau hpa amu galaw ai hpe chyena ra ai.
(2) Madat mara ra ai, kaja wa ta tut hkan nang hkan sa ai.
Kam ai ngu hte sha nngut shi ai, madat mara hkan nang hkan sa ra ai. Hkrang shala ra ai.
Gaida jan gaw hka nlu wa ai majaw shi a kasha hpe hka madu ni hka sawn la kau na ngu tsun ai majaw grai myit ru jamjau hkrum nna myihtoi Eleshia hpe sa tsun dan ai. Myihtoi wa gaida jan hpe san ai nang kaw hpa baw nga ai rai nga. Gaida jan tsun ai namman tau mi lu ai nga. Myihtoi wa gaw gaida jan hpe wa nna nga manga yambu ni lajang da, htingbu ni hkan na mung lu ai daram shap la u, ngut jang dai namman tau hpe ru bang u ngu matsun dat ai. Gaidan jan mung htet ai hte maren wa galaw ai. Shi lu ai namman tau mi yambu ni kaw ru bang tim n hpe yambu kaw rung bang yang dai yambu hpring mat nna langai hpang langai kaw bang yang mung yambu mahkra kaw hpring mat rai nna kasha hpe yambu naw la war it ngu tsun yang kasha gaw yambu ma sai nu nga tsun ai hte bang taw ai namman mung hkring mat sai.
Ndai kaw tsun mayu ai gaw gaida jan wa gaw myihtoi wa a ga hpe kam ai hte ta tut mung madat mara hkan nang hkan sa galaw ai hpe tsun mayu ai re. Karai kasang anhte hpe galaw shangun ai lam hpe kam ai myit hte madat mara ta tut galaw sa ra ai.
Dawi ma wa karai kasang shi hpang maga lawm na hpe kam ai, nlung kabai ai gaw ta tut hkrang shala ai sha re, dai kaw karai kasang bungli galaw ai re.
(3) San seng ra ai.
Anhte a hkum hkrang ni, anhte a wuhpung wuhpawng ni gaw san seng ra nga ai. Mai kaja ai magam bungli ni hpring ra ai, tsawra myit nga ra ai, tengman tara rapra ra ai.
Anhte a hkum hkrang ni, anhte a wuhpung wuhpawng ni gaw san seng ra nga ai. Mai kaja ai magam bungli ni hpring ra ai, tsawra myit nga ra ai, tengman tara rapra ra ai.
Awu asin lam ni, karai kasang nra ai lam ni, matsat shabat lam ni, yu bak lam ni nmai nga na re.
(4) Karai kasang a nsen hpe chye madat ra ai.
Karai kasang anhte hpe hpa tsun nga ai ngu hpe galoi mung madat taw ra ai. dai nsen hpe chyena ra ai. Dai hpe kam ai hpe hkan nang hkan sa ra ai. Dai nsen hte na lu na matu akyu hpyi ra ai.
Karai kasang anhte hpe hpa tsun nga ai ngu hpe galoi mung madat taw ra ai. dai nsen hpe chyena ra ai. Dai hpe kam ai hpe hkan nang hkan sa ra ai. Dai nsen hte na lu na matu akyu hpyi ra ai.
Ga hpungdim
------------------------
Karai kasang a ahkaw ahkang hte shanglawt ai lam hpe hkam la lu na matu anhte shanglawt ai mungdan lu na matu GINGDAN RA GA AI.
GINGDAN NA MATU kaja wa kam myit rawng ra ai, shi a nsen matsun hpe hkan nang hkan sa ra ai, san seng ra ai.
------------------------
Karai kasang a ahkaw ahkang hte shanglawt ai lam hpe hkam la lu na matu anhte shanglawt ai mungdan lu na matu GINGDAN RA GA AI.
GINGDAN NA MATU kaja wa kam myit rawng ra ai, shi a nsen matsun hpe hkan nang hkan sa ra ai, san seng ra ai.
Karai masa hku nna shanglawt lam hpe myit ai shaloi gaw anhte a masha n gun, laknak atsam ni, hpaji machye machyang ni gaw madung nrai nga ai.
Karai kasang anhte hpe ahkaw ahkang jaw ai njaw ai ngu ai gaw madung rai nga ai.Dai gaw ahkyak dik ai lam rai sai.
Karai kasang gaw anhte kaw na mauhpa magam bungli kaba ni galaw na re. Anhte gaw hkrang shala ai lam sha rai wa na re. Maw she gaw hkrang shala ai, Karai kasang gaw mauhpa magam bungli galaw ai, dai hte maren Da wi ma gaw kam ai hte ta tut bungli galaw ai karai kasang gaw mauhpa amu galaw ai.
Isreal amyu masha ni Hkanan mung de shang na gingdan ai shani she Hkanan de shang lu nga ai re. Gingdan ai shani gaw kadai wa kaning re masha amyu mung Hkanan shang na lam hpe nlu shingdang lu nga ai.
Dai majaw Anhte Shanglawt ai mungdan lu na matu “GINGDAN NGA SAGA AI KUN?”
Chyeju kaba sai,
Tara Kasa.
Tara Kasa.
Ndai gaw Tara Kasa a shawng nnan lang na Post re.
October 7, 2016. 10:00 PM.
October 7, 2016. 10:00 PM.


text:
No.2 Mungkan majan shaloi na Vietnam hte American majan zawn Mungkan labau hta ngam nga na re.
Dai ten hta Mungkan e n.gun ja dik ai, Kaba dik ai American hpyedap gaw
Kaji sha re Vietnam Rawt malam hpyendap hpe ndang gasat ai majaw asum jaw kau ra ai nre ai.
Vietnam Mungchying mung shawa ni a Myit hkrum, Myit rum ai Rawt malan myit jasat hpe ndang Kasat ai majaw she asum jaw kau ra ai re.
Hpang shahtum American hpyendap, Vietnam Mungdan lamu ga kaw na Pru mat wa ra ai re.
Dai zawn sha Dai ni, Anhte Wunpawng Myusha ( Kachin ) ni a Rawt malan myit masin hpe mung Myen hpyendap ni gara hku mung lu gasat dang kau na nre ai.
Myit hkrum na sha ahkyak ai.
Hpang shahtum American hpyendap, Vietnam Mungdan lamu ga kaw na Pru mat wa ra ai re.
Dai zawn sha Dai ni, Anhte Wunpawng Myusha ( Kachin ) ni a Rawt malan myit masin hpe mung Myen hpyendap ni gara hku mung lu gasat dang kau na nre ai.
Myit hkrum na sha ahkyak ai.
Dai ten hta Vietnam ni gaw (Atheism) ngu na i? ဘုရားမဲ့ ၀ါဒီ re.
Anhte Mungpawng Myusha (Kachin) ni gaw Yawng hpe dangdi lu ai
Hpan Wa Ningsang, Karai kasang hpe chye tawn, lu tawn ai ni re.
Kachin ni n awngdang na lam nnga ai.
Matut shakut ga.
YeHoWa a Mying ningsang hte
Nhtu ginchyai Tsawtsaw sharawt da ga.


text:
Dai shiga hpe Rangoon e nga ai Inglik Du ni mung na chye masai. Raitim dai lam hpe Aung San wa gaw Bum Masha, Mungchying masha ni hpe, kachyi mi mung ntsun ai ip da wu ai. Lama Bum masha ni chye, jang anhte nlawm yang nmai a hka nga nna Myen hte npawng wa na hkrit nna rai nga ai.
Riatim Inglik Du ni gaw, Jinghpaw ni hpang de yak na tsang ai majaw, Manmaw, Myitkyina hpe yu ai Mr. North wa hkrai shawng Manmaw de lung wa nna Duwa Zau Lawn (Chairman of District Council) Salang Labang Grawng, Salang Maraw Tu , Capt. Gaw Lu Tu ni hte hkrum nna Myen Mung Shanglawt lama jaw yang, Jinghpaw ni gaw Myen hte n pawng ai sha (Dominion) la na matu shi hkrai shawng wa tsun sai. Dai lam hpe Capt. Hkun Naw hpe Inglik Asuya kaw yawng a malai laika tang na matu myit hkrum da masai.
Dai hpang Mr. North wa gaw Myitkyina de bai lung wa nna, Myitkyina Ginwang na Du Salang law law hpe shaga hpawng nna Manmaw e myit hkrum sai lam hpe tsun sang lang dan wu ai.
Shaloi Sama Duwa hte Duwa Zau Rip woi awn nna, Mr. North wa tsun ai lam hpe aja awa ninghkap kau ma ai. Myitkyina nna Manmaw Du Salang ni hpe mung myit nhkrum lawm ai lam (Chye Nan) hte shana masai.
Dai aten hta Sama wa a (P.Y.K.Hp) ngu ai kunghpan hpung hpe shagreng wa nna, Duwa Zau Rip gaw Pawng Yawng Ram Rawt hpung hpe woi awn sa wa ai hpung rai nga ai. Manhkring mare na Salang Lagyi Yaw woi awn ai Hpung Sasana Ram ma Hpung hpe pyi shi a Ram rawt hpung de woi gale la kau ai rai lu ai.
Dai kaw nna, Sama Du wa hte Duwa Zau Rip gaw, Hugawng ga shara magup, Sumprabum lam mayan shara magup, Mung Shawa Zuphpawng galaw nna, Manmaw ni myit hkrum ai Inglik a (Dominion) Up hkang lam hpe myi nhkrum na lam aja awa hkaw tsun masai.
Ndai lam ni a majaw 1946 ning, September shata hta Mr. North wa hte Mr. Stevenson yan rau sha, Jinghpaw Mung de lung wa nna, Manhkring mare e Mung du Salang hkum ai Zuphpawng kaba hta du sa ai Du Salang myitsu malawng maga Mr. Stevenson a ga hpe Ninghkap kau nna, Myen hte pawng let Shanglawt la na de man yawng mat ai re.
Dai ten hta Jinghpaw Du Salang nkau mi Myen hpe Shu a Rum gum htawn rai, myit masin salum mahkra ap nna grai kam ai ni mung nga ma ai. Myen ni Inglik a dung lahkum kashun la nna Uhkru hkang Uka kalai rai, Jinghpaw ni hpe dai ni na zawn dip up sha na ndum ma ai. Myen malai nga ai hte maren (Chya ko chyau lok shin go ko shing ka chya htet so, က်ားကုိေၾကာက္လုိ႕ ရွင္ၾကီးကုိး၊ ရွင္ၾကီးက်ားထက္ဆုိး) rai na hpe Mr. North, Mr. Stevenson ni aja awa shadum tim ndum mat ai gaw sum kaba rai nga ai.
Dai ni Myen hte Shanglawt la kau ai shaning (60) ning du magang sai. Raitim anhte Jinghpaw Wunpawng sha ni, (Kachin) Asuya hku nna up hkang ai ahkaw ahkang Lamin chyang mi pyi nnga ai. Asuya Rung Kaba nkau mi hta Jinghpaw ni langai lahkawng lawm ai raitim, Myen Asuya a Mayam sha re. Moi Myen ni Inglik Asuya a Rung kaw (Wuntawk aye paing galaw ai hte maren sha rai nga ai).
Raitim 1961 ning, Frebruary 5 ya shani, kaw nna Myen e dip ai kaw na lawt na matu, K.I.A, K.I.O madang du hkra rawt malan myitmang hkrum lu mat ai gaw, anhte Jinghpaw Wunpawng sha ni tinang nan sai hte galai nna, Chyurum Jinghpaw Wunpawng Amyusha Asuya Sharawt la lu saga ai.
Raitim, 1994 ning February shata 24 ya shani kaw nna Myen hte mung masa lam bawngban ai nlawm ai sha Gap jahkring ai san san dai ni du hkra galaw kau ai majaw anhte Jinghpaw Wunpawng sha ni a balen yawm mat ai hpe mu lu nga ai.
Myen hte Gap jahkring lam tam ai n kaja ai nre grai kaja ai rai tim aten shadawn shadang nnga ai, Mung Masa n shaga lu ai. Aten nau galu mat ai hpe mu lu nga ai. Myen ni a matu grai kaja tim anhte Jinghpaw Wunpawng sha ni a matu grai machyi nga ai.
Lahta na mabyin lam ni mahkra gaw anhte Jinghpaw ni shada da myit hkrum ai lam nnga ai majaw rai nga ai. Moi shawng de anhte Jinghpaw Wunpawng sha ni Myen hpe kade ding tim, Nhkyau daram gaw naw magaw ai ngu kam ga ai. Raitim Jinghpaw Wunpawng Amyusha nkau mi Myen hpe she daini du hkra kam nna shut ai lam law law hkrum hkra lai wa saga ai law.
Dai majaw daini anhte Jinghpaw Wunpawng Amyusha ni Inglik a lata na Shanglawt lu ai shaning 60 ning du wa tim, Myen a mayam tai ai gaw, 1948 ning, Shanglawt lu ai kaw nna daini du teng rai nga ai. Moi Inglik garai ndu yang anhte Jinghpaw Wunpawng Amyusha ni gaw, gade mayam mung nre Myen a mayam mung nre, Tinang magam, Wala Htanbam, nga madu Mungdan nga nna up nga ai ni rai ga ai.
Raitim Inglik shang wa ai kaw nna Myen Mungchying sha ni yawng, Inglik a mayam tai ra mat ga ai. Anhte Jinghpaw Wunpawng sha ni gaw, Manmaw ga e shaning 60 ning, Myitkyina Putao ga de 25-30, ning sha up lu ma ai. Myen ni gaw tsa ning hkawt Inglik a mayam Di Kap rai ma ai. Dai sha nrai anhte Jinghpaw Wunpawng sha ni hte Bum ga masha Mungchying sha ni yawng, (Hill Bribes People) yawng mung myen a mayam tai lai wa saga ai hpe galoi mung nmai malap kau saga ai law.
Dai hta grau nna Myen Hpunau ni Inglik a lahkum hta galai dung nhtawm, ya aten hta gaw, anhte Jinghpaw Wunpawng sha ni yawng, Myen a mayam tai ai madang rai nga ai. Hpa majaw nga yang anhte Jinghpaw Wunpawng Mungdan (Kachin State) nga tim Mung Masa ahkaw ahkang hpa nnga ai majaw Myen a mayam rai nga ai hpe dum chye ra nga ga ai law.
Dai majaw daini kaw nna, anhte Jinghpaw Wunpawnp Amyusha ni,
1. Amyu n-gin hka
2. Lu su ngamai madang n-gin hka
3. Rusai lam n-ginhka
4. Makam Masham lam n-ginhka ai sha Jinghpaw Wunpawng Amyusha shada da tsawra Pu,sin machyi, nna, shada da Nhtoi shanghkawng woi gali, myitmang hkrum shajup Pali ngang ngang rai nna, Hpung Parti lam n shalaw ai sha Hkindit lahkrip ra ra Chyurum Jinghpaw Wunpawng Amyusha Rapdaw hpe, hpaw ninghtan la nna, Amyusha ni yawng hpe woi awn sa wa na gaw, ra ahkyak dik kaba rai nga mali ai law.
Moi lai wa sai ten na shari ni hpe pat chyam na shatai nna, dai zawn nbyin hkra sadi maja sa wa ga law.
Du Wa Maran Zau Awng


text:
J.W shi a pangdung hpe awngdawm shanglawt de bai gayin wa ga ngu lang hte lang ka shadum nga tim KIO ningbaw ni KIA du kaba ni gaw hkaw tsun hpawng shagu hta federal de sa na sha a tsun nga ai, masa gat hkai ai laika pa hkan mung pamphlet laika pa hkan mung KIO/KIA a pandung gaw federal re sha ja ja ka da nga ai, dingre laika mu hti shagu bawnu grai hkanu mat mat re ai lang hte lang rai wa sai.
N ta kaja galai n lu gaprawng ai ten laman kawa n ta gan gap rawng ga ngu ai polic mi re da. Myen hte bawng yu nna nlu jang she awmdawm de sa na re da, shingnrai jinghpaw mung hpe shawng madu uphkang shara lu jang she awmdawm de sa na re da. N dai masa ni gaw myeni a “aten garawt masa” (delaying tactics) kaw kabye hkrup mat sai policy rai taw nga ai. Moi Aung San wa mung bawsang ni hpe 10 ning khahtap aten garawt maw kau yang yawng myen tai mat na re ngu ai “aten garawt masa” hpe jailang na lam mada-ga na yu ga ai.
U Nu a parliament prat hta mung bawsang ni hpe mungmasa ahkaw ahkang jaw ai zawn zawn galaw masu nna shaning 60 ning (1948-2012)jan aten garawt kau nu ai, kaji kajaw mahti jaw masu nna tinang ra sharawng ai de n du mat hkra aten garawt kau nu ai, n dai policy hpe myen ningbaw langai hpang langai lahpa galai matut lit la mat wa ma sai.
U Nu woi awn ai Myen la ni n tsa kaw dung nna mayam yam dip sha taw nga ai hpe hkam mana jin mat sai majaw bawsang ningbaw ni gaw mahtai tam na shakut wa ma ai. Dai majaw 1962 February 24 ya hta Yangon e zuphpawng kaba galaw nna dai zuphpawng hta Myen ni hpe Myen Mungdaw langai galaw na tsun shadut sai, Rapdaw 2 hpe maren mara ahkaw ahkang jaw na tang madun sai, raitim myen ningbaw U Ba Swe hte Takhin Chyit Maung ni gaw kaji pi nhkapla ma ai, mi na zawn sha matut lang na hpe tsun ma ai.
KIO/KIA hpe mung mungmasa jahta na matu ngu a sawng nna 1994 ning hta gap-jahkring-simsa la woi sai, mailung dut sha na, bawngring lam galaw na kaji kajaw ahkang jaw dat ma ai, KIO gaw mung masa jahta ga ngu yang, myendu ni gaw anhte gaw mungmasa la ni n re, asuya nnan pru wa yang dai asuya hte jahta la mu ngu tsun dat sai. Dai majaw KIO gaw mahkoi mi lu ngu ai hte NC lung sai, 2008 Tarakanu madi shadaw lawm sai, maga mi de Dapba-4 na KIA hpyen la ni hpe sat kau ya ai lam ni hkrum nga sai. Ralatapoi shang na hkyen ai n awngdang ai, jahtum gaw jarit sindap gale mu ngu ai kaw kre mat sai, 94 simsa gasadi gaw jarit sindap galaw na matu hpyi shawn la ai hte bung mat sa. Sa ang ai de n sa lu mu ga htaw ra zawn2 le ra zawn2 di nna KIO/KIA hpe aten garawt shana kau sai. Ban langai htum mat nna ban nnan bai du wa yang myit masa ni gaw shai wa ai, mi na zawn n rai mat ai, hpyen wa ra ai maga de gyi lawm mat wa chye ai. Ga shadawn 1961 ning na pandung hpe tawn kau nna 1975 ning kaw na federal ngu de gale mat sai, e n dai zawn re masa de du wa hkra hpyen wa gaw aten garawt nna shadang la kau chye ai.
Ya mung UNFC kaw lawm ai bawsang laknak hpung mada n lawm ai uhpung hpe mada hpe sawng nna langai hpang langai simsa lam la lata mahkret hpang sai, hpaga galaw na ahkang jaw sai, bawngring lam galaw na ahkang jaw sai, Du kaba ni chyawm gaw lu su na re, hpyen ma ni gaw ta ta yaw, dai kata kaw garan sha n jaw yang shada bai galaw hkat. N dai lam ni mahkra gaw “aten garawt masa” hte divide-and-conquer masa n pu kaw galaw dat ai rai nga ai, sa ra ai lam de n lu sa mat na rai nga ai, le ra zawn2 n dai zawn2 di nna shaning 60 ning bai kahtap aten garawt mat na ra ai. Lai sai 60 ning, ya bai 60 ning bai jat pawng 120 ning de bai du mat na rawtmalan rai wa sai.
Rai yang bawsang ni a mungmasa pandung gaw;
1) gumhparw i?
2) arawng aya i?
3) lawt lu lam i?
bawsang ningbaw ni tsun gaw tsun nga ai anhte shakut ai gaw self-determination hte political rights da.
Myen ni gaw shanhte galaw ra ai hpe ngam ngam galaw nga ai, moi na mungdan tarakanu mung unitary state galaw da ai, ya na 2008 tarakanu mung unitary state galaw da ai, shinggan de gaw federal mungdan federal constitution re ngu n dau da ai, hpyi kaw gaw dai hku, shan kata de gaw Amyu Langai Up Tarakanu galaw da, hpamjaw dai hku galaw shanhte ra ai dai sha rai nga ai gaw. Moi na myen ningbaw ni mung dai hku sha hkawm ai, ya na myen ningbaw ni mung hkang dingsa sha hkawm ai.
Rai yang anhte bawsang ni wa hpa majaw dai ram bawja nna myen hte naw shakut pawng na sha jahta nga ai kun? federal ngu ai gabaw shatut nna Myen hte pawng na rai yang myen hpe sinat lang nna kasat n ra ai, masha n si hkam ra ai, lachyum n pru ai, moi na hpushawng hpuba ni sinat lang nna kasat ai gaw awmdawm shanglawt la na matu sinat hpai ai she re.
Manang wa a ka-pau de Nga hta bang na ladat gaw..shana de du jang kawsi kyu ai jahkrai ma maumwi zawn byin na jalu sha re.
Naw Kham


text:
MHH salum sumtang
Kachin National Alliance Party for Democracy
Ngai mu mayu dik ai myu sha rawt malawn wuhpung ningbaw ni a myit hkrum lam hpe ndai lang na “UWSA” pang sang zuphpawng kaw mu lu sai majaw grai kabu ai.
Rawt malan hpung ni ndai zawn myit hkrum mang rum rai nna shakut shaja wa ai hpe anhte KNAPD, MHH hte mung dan kata shinggan nga ai wunpawng sha ni myit yu n-gun lu nga ga ai. Matut nna lahkrip ra ra rai shakut ga, matut nna jawm myit mang ga, yaw shada ai pan dung du wa na sha rai sai.
Kachin National Alliance Party for Democracy gaw Wunpawng mung dan shang lawt asuya woi awn nga ai mung masa lam yan hpe tsep kawp madi shadaw nga ai 2008 ning kata hta tara nshang ai pati langai mung rai nga ai hte maren 2008 ning ningpawt ninghpang ka da tara mung KNAPD a matu tara nshang ai gaw da tara rai nga ai.
Bykapdjinghpaw@gmail.com ( KNAPD )


text:
MAW MAU BUM HTE MYAWK HPYU KAW LAJA LANA GASAT NGA
Labels: Jinghpaw Mung Shiga
4 comments:
- Jatawng NAw said...
-
Anhte yawng a myit masin hpe Karai Kasang Yehowa hta maju jung let kyuhpyi n gun la nga ga law. "Na a sut gan nga ai hta na myit masin mung nga na lit dai" nga ai hte maren anhte a myit masin wenyi hpe Karai Kasang Wa hta maju jung nga ga! kyuhpyi myitdum let ga saw dat ai.
- August 29, 2012 at 4:49 PM
- Anonymous said...
-
Umm,,, Mai sa
Shawng lam kaw nga ai hpu nau ni e,, n tsang ga...
anhte ni KK kaw lu sha gam nna kyu hpyi ya nga sai yaw....
Yawng hte ngwi pyaw hkam kaja let.., myen ni hpe dang manga lu u ga...
Myit shaja ga.....
Hkung ga let
zed
- August 29, 2012 at 6:59 PM
- saiga said...
-
Wa a kashu kasha ni hpe wa makawp maga ya rit wa.Na a hpung shingkang hte sha awng padang dip ya rit wa...A..men....
- August 29, 2012 at 11:02 PM
- christopher said...
-
Share shagan ni e hpa nhkrit ntsang ai sha YEHOWA hte rau hkawm sa yang awng padang dip la lu na sha re.hpakan kaw awng padang dip la lu ai gaw MADU KARAI lawm ai majaw awng dang la lu sai re.Shanglawt ni shapraw dat ai Myusha ni hpe myit sharawt mahkawn VCD 1 hpe n-gun jaw madat la lu nngai.dai mahkawn kaw Myu kaji ni hpe hkum sa roi bapa htu kau na nga ai ga si hte maren htu kau mu,sat mu,Annau ni gaw Christain wa rai tim majan gaw majan she re.
- August 30, 2012 at 8:48 PM


text:
CKCM shiga
Laiwa sai 25.9.2016 ya shani anhte Malaysia du jinghpaw Wunpawng Catholic hpung masha ni Setapak kaw na Good Shephard Church hta Migrant sunday lamang sa du shanglawm ai ....................
MISA HKUNGGA NAWNG JAU YA AI LAMANG
Jau : Kawa Kasha Chyoi Pra ai Wenyi a Mying ning sang hte..
S : Amen
Jau : Madu nanhte hte rau nga nga u ga .
S : Nang Wa hte mung nga nga u ga law.
Jau : Hpu nau ni e , ndai chyoi pra ai amu magam hpe, anhte ging dan ai hte galaw lu na matu,.... mara tawngban ga;
Mahkra dang chye ai Karai Kasang hpe mung nanhte hpe mung hpu nau ni e, ngai shut hpyit sai majaw hpyi nem nga ai. Nye a myit hte raitim, n-gup hte raitim, amu hte raitim, ra ai bungli n galaw ai hte raitim shut hpyit kau ni ai; Ye a mara, nye a grai kaba mara rai sa. Dai majaw dinggrin Hkawnsek rai nga ai Chyoi Pra ai Maria , Lamu Kasa ni, San Pra ai ni yawng mayawng hte,nanhte mung hpu nau ni e. nye a matu Madu Karai Kasang kaw , hpyi garum ya marit law.
Jau : Mahkra dang chye ai Karai Kasang anhte hpe matsan dum let, shut hpyit mara raw dat ya nna, htani htana asak de woi wa mi ga!
S : Amen
Madu e matsan dum rit ( 2 )
Hkristu e matsan dum rit ( 2 )
Madu e matsan dum rit ( 2 )
Lamu e Karai Wa kaw shingkang,....
Karai Kasang A Mungga Hti Ai Daw
Reader: Ya hti ai gaw Karai Kasang a mungga rai nga ai.
S. Karai Kasang hpe chyeju dum nga ga ai.
(shakawn kungdawn ga mahkawn)
Jau : Madu nahte hte rau nga nga u ga.
S : Nang Wa hte mung nga nga u ga law.
Jau : Ya hti na gaw Marku a laika hta na Kabu Gara ai shiga rai nga ai.
S : Madu e, Nang kaw hpung shingkang a nga nga u ga law.
Jau : Ya hti ai gaw Madu a Kabu Gara ai Shiga rai nga ai.
S : Hkristu e, Nang kaw shakawn kungdawn a nga nga u ga law.
Mahkra Dang Chye Ai Kawa,
Laklai Ahkyu Hpyi Ga
Jau : Tsaw ra ai hpu nau ni e, hpyi mu lu na ra ai; tam mu, mu na ra ai; akawk mu, hpaw na ra ai, nga nna Madu Yesu ga matsun tawn da sai, Dai majaw, myit mang langai sha hte ra ai chyeju nlang hte hpe Wa Karai Kasang kaw hpyi ga;
Reader : Anhte a mundan rawt jat kalu kaba, ngwi pyaw sim sa wa na matu,
S : Wa Karai e, Ningsha ni jawm hpyi nga ga ai.
Reader : Karai magam gun ni lani hte lani law htam wa na matu,
S : Wa Karai e, Ningsha ni jawm hpyi nga ga ai.
Reader : Machyi makaw, yu yak jam jau hkrum nga ai hpu nau ni hpe Wa Karai Shaman ya na matu,
S : Wa Karai e, Ningsha ni jawm hpyi nga ga ai.
Jau : Anhte a n-gun atsam hte shingbyi shawung shara rai ngai ai, matsan dum chye ai Wa Karai Kasang e, ningsha ni hpyi ai hte maren Hkristu a marang e jaw ya mi law.
S : Amen
Chyeju Dum Shakawn Ai Ga
Jau : Madu anghte hte rau nga nga u ga.
S : Nang Wa hte mung nga nga u ga law.
Jau : Madu hta myit jung nga mu.
S : Madu hta myit jung nga ga ai.
Jau : Anhte a Madu Karai Wa hpe chyeju dum ga law.
S : Dai gaw dingman ai hte htap htuk ai lam rai nga ai.
Jau : Mahkra dang chye nna dinggrin a nga nga ai, Madu Magam,chyoi pra ai Wa Karai Kasang e,anhte a Madu Hkristu a marang e, nhtoi magup shara magup e Nang hpe anhte chyeju dum na gaw dingma ai hte htap nga nna , akyu rawng ai lam rai nga ai law. Nang gaw shinggyim masha hpe tsaw ra ai hte hpan da ai; ging dan ai hte maren daw dan sai; matsan dum ai hte bai hkye mawai la nit dai.
Dai Hkristu a marang e, Sumsing lamu na zaw nawng zaw wa hte lamu kasa nlang hte gaw nang hpe nawku let , Na a hpung shingkang hpe shakawn kungdawn nga ma ai. Anhte mung shanhte hte rau jawm shakawn lu u ga hpyi nem nga ga ai. Shing rai , grit nem ai myit hte Nang hpe kungdawn let tsun ga ai gaw..
S :San Pra , San Pra , San Pra , nga yawng a Madu Karai Wa, Lamu hte a-ga na shingkang shingwang hte hpring nga. Lamu hta kabu sharawng. Madu a mying ningsang hte du sa ai wa a nga ai. Lamu hta kabu sharawng.
Chyoi Pra Ai Hkum Hkam La Ai Daw
Jau : Anhte a hkye hkrang la ai Madu Yesu Hkristu sharin ya ai ga hte Wa Karai Kasang hpang de kam hpa ai myit hte akyu hpyi saga:
S : Sumsing lamu…
Jau : Madu e, Hkye La Madu Yesu Hkristu du sa na hpe anhte myit mada let la nga ai laman hta , n kaja ai lam mahkra hta na shaw la mi; anhte a prat hta e ngwi pyaw simsa ai hpe jaw ya mi; shut hpyit mara hpe galoi mung koi yen kau nnam sharu shatsang ai lam shagu hta na lawt lu na matu, anhte hpe matsan dum garum ya mi.
S : Madu Karai kasang e, daru magam, hpung shingkang hte mungdan gaw, Nang kaw nga nga ai law.
Jau : Madu Yesu Hkristu e, Na a Kasa ni hpe, " nanhte kaw ngwi pyaw ap da ya nngai; nanhte hpe Nye a ngwi pyaw jaw ya made ai," nga nna tsun da nit dai. Anhtea mara hpe n sawn yu nna, nang myit ra ai hte maren, dai Hpung hpe myit hkrum myit ra ngwi pyaw simsa ai chyeju jaw ya rit; htani htana a hkrung nga nna up hkang nga ai Nang Madu hpe hpyi nem nga ga ai.
S : Amen
Jau : Madu a ngwi pyaw ai gaw nanhte hte rau a nga nga u ga.
S : Nang Wa hte mung nga nga u ga law.
S : Mungkan mara la kau ya ai Karai a Sagu Kasha e, Matsan dum la mi law. (2 lang)
Mungkan mara la kau ya ai Karai a Sagu Kasha e, ngwi pyaw ai jaw ya mi law.
Jau : Yu mu , Karai Kasang a Sagu Kasha Mungkan mara la kau ya ai Madu rai nga ai. Dai Madu a dawsha poi de shaga la hkrum ai ni, a lu ma ai.
S : Made e, Nang nye a kraw lawng de shang na matu, ngai n ging n dan nga nngai; ga hkaw mi sha tsun u, shaloi nye a nsa wenyi san pra wa na ra ai.
Jau : Madu nanhte hte rau nga nga u ga.
S : Nang Wa hte mung nga nga u ga law.
Jau : Mahkra dang chye ai Karai Kasang, Kawa , Kasha ,Chyoi Pra ai Wenyi gaw nanhte hpe shaman ya u ga.
S : Amen
Jau : Ngwi pyaw ai hte wa manu, Missa Hkungga nawng ya sai.
S : Karai Kasang hpe chyeju dum nga ga ai.
KAWA MASAT NHTOI 2014
Father's Day KCCM Hartamas
KCCM Hartamas Ramma Ni A Kawa Masat Htoi Hta Kawa Ni Hpe Shagrau Hkrang Shala Kadun
NTSA LAM SHA YU CHYE AI MYIT
Lani mi na ninghtoi hta Mungkan hta mying gumhkawng ai Harvard Dakkasu de Dinggai langai hte Dingla langai sa wa ai. Shan yan gaw Dakkasu a jawng up kaba hte hkrum shaga na matu sa wa ai rai nga ai. Jawng up wa a rung chyare hpe jawng up hte hkrum shaga mayu ai lam tsun wu ai. Shaloi chyare wa gaw shan yen a gawng shingyan, bu hpun palawng ni hpe yu nna jawng up wa hte hkrum mayu yang gaw la ra na re la ga ja ja hte gadun dawk tsun dat wu ai. Dinggai yan Dingla mung jawng up hte lu hkrum na matu lahkum hta dung la nga nu ai.
Hkying hkum mi daram na tim jawng up hpe n jahkrum ya yang gaw ndai Dinggai yan Dingla wa mat na re ngu myit let Chyare wa gaw shi bungli hpe sha matut galaw nga ai. Bu hpun palawng hkik hkam, tsawm tsawm htap htap bu hpun mawn sumli sa ai masha ni hpe gaw mani sumsai rai hkap tau la nna jawng up wa a rung gawk de hkan sa ya ya rai nga ai.
Dingla wa gaw myit galu ai hte makau na shi laika hpe la nna hti dung nga ai. Dinggai jan gaw chyare wa yu dat shagu mani sumsai rai mani dan dan rai nga ai. Hpang jahtum chyare wa gaw myit n galu ai myi man nsam hte dai Dinggai yan Dingla hpe Jawng up wa a rung gawk de shang na ahkang jaw dat nu ai.
Jawng up wa a rung gawk de du ai shaloi mung, Jawng up wa gaw Dinggai yan Dingla hpe pawt singdawng ai, myit n galu ai myi man nsam hte hpa majaw sa ai lam san dat wu ai.
Shaloi Dinggai jan gaw, “laga gaw nre, an hta kasha langai nga ai, Shi gaw ndai Dakkasu kaw laning mi sha jawng lung la nna nmyit mada ai si mat wa ai. Dai majaw an a kasha a matu ndai jawng wang hta masat masa langai ngai galaw ya mayu na sa ai rai ga ai,” ngu tsun dat wu ai.
Dinggai jan dai hku tsun dat ai shaloi, jawng up wa gaw nrai dum ai nsam hte, “ndai jawng kaw jawng lung wa ai ngu majaw sha nanhte kasha a sumla ‘status’ ndai jawng kaw n lu da ai,” ngu nsen manaw ja ja hte tsun dat wu ai.
Dai shaloi Dinggai jan bai matut tsun ai gaw, “Oh.., an na kasha a sumla ‘status’ tawn na matu tsun ai nre, ndai jawng wang hta jawng langai gap ya na ngu ai she re,” ngu bai tsun dat wu ai.
Shaloi Jawng up gaw, myi she shagan kau hkra rai shan yan a gawng shingyan, bu hpun mawn sumli lam ni hpe bai yu nna, “jawng langai gap na matu gumhpraw dollar sen kaba ma ai lam nan yan chye gaw chye myit ni,” ngu yu kaji ai nsam hta bai san dat wu ai.
Dai shaloi Dinggai jan gaw, Dingla wa hpe gahtep nna “gumhpraw sen kaba sha ma ai da, dai rai yang anhte a Dakkasu hpe anhte nan gap la ga,” ngu si mani ai tsun nna dai jawng kaw na wa mat nu ai da. Jawng up wa mung dai ni gaw myit n gring ai ni hte hkrum ai nga nna shi chyu anyam let ngam nga nu ai.
Harvard Dakkasau jawng up wa gaw, hpang shani hta, Shi Laika hta Sahti kaba Mr hte Mrs Leland Standford kaw nna Standford Dakkasu hpe gaw gap sa wa na re lam n dau laika hpe mu hti hkrup ai shaloi mau ai hte yawn ai hte shi hpe sa hkrum ai Dinggai yan Dingla gaw Sahti kaba yan re lam hpe chye mat ai.
Standford Dakkasu hpe Dollar Wan kaba ma gaw gap nna, 1891 ning kaw hpaw hpang wa ai. 1930 ning du hkra jawng shabrai nla ai sha hpaw lai wa ai. De hpang e she Dakkasu shang manu ni hpe la wa ai re lam chye lu ai.
Lahta na mabyin lam zawn sha, anhte hta mung masha nsam hpe sha yu nna, htang kaji, yu kaji ai lam ni byin chye nga ga ai. Karai Kasang gaw anhte shinggyim masha ni yawng hpe maren mara sha hpan da nna, maren mara sha shaman chyeju ni hpe ru jaw ya nga ai. Rai tim, nkau mi hpe gaw grau nna shaman chyeju jaw ya ai zawn anhte mu chye nga ga ai. Dai gaw tinang a Karai Kasang hpe hkrit hkungga ai, shakut shaja ai lam hta hkan nna Karai Kasang gaw shaman ya ai lam rai nga ai. Dai majaw anhte a sak prat hta mung manang wa hpe yu kaji ai, yu roi ai lam ni n byin hkra shakut sa wa let, Karai Kasang kaw na shaman chyeju grau grau hkam la lu hkra sak hkrung hkawm sa wa nga ga law.
Sara Paul Kaiji Naw Naw
2/5/2014
The Rejection That Led to the Founding of Stanford University hpe htuk manu hkra ga gale da ai re.
YAWNG HTA GRAU CHYOI PRA
1. Yawng hta grau Chyoi Pra, tsawra Nu Maria, na a lata hku chyeju mahkra lu na. Anhte chyoi pra wa lu na, makawp maga bau sin ya. Ning sha ni hpyi ai hpe madat la ya. Nu e, anhte hpe lanu lahku la rit.
2. Ning sha Yesu kaw, anhte ra ai chyeju, Nu hpyi ya na hpe anhte kam hpa nga ai. Agung alau hte hkrum yang, kam sham myit hpe shangang ya, Anhte ma ni hpyi nem ai ga madat. Nu e, anhte hpe lanu lahku la rit.
3. Prat naw kaji yang, Wa Karai hte seng nga, asak kaba tim Shi a kasha grin na, Nu Maria anhte hpe, lam woi madun sharin ya. Anhte ma ni hpyi nem ai ga madat. Nu e, anhte hpe lanu lahku la rit.
Subscribe to: Posts (Atom)


text:
MASAWN BUM KAW LAJA LANA GASAT NGA
Labels: Jinghpaw Mung Shiga
5 comments:
- hkunman said...
-
Shani shana kyuhpyi nga n-ngai...,YESU HKRISTU HTE YEHOWA GOD.a-Hpung shingkang hpe Mungkan ting mu lu mu ga.Myen Tsadan hpe GOD a-chyeju hte Jinghpaw Wunpawng Myu sha ni a-lata hta ap ya nu ga. Shawng lam Majan pa hta Majan mu gun hpai nga ai.Tsawra ai KIO/KIA Myu tsaw share shagan ni hkam gaja nga mu ga ngu tut GOD kaw kyuhpyi nga n-ngai law.....,
- September 22, 2012 at 4:12 AM
- Anonymous said...
-
An hte a myu sha shere ninghking ni hpe KK kaw na padang dip la na atsam ningja jaw u ga,taihpyen wa a machyu pala kawn mung shalawt ya myit ga, myit nden shaja nga mu myutsaw mungtsaw ni e, YeHoWah KK nan hte hte rai nga ai hpe tut tut kam mu. In the name of Jesus, Amen....
- September 22, 2012 at 6:25 AM
- lamungnawnaw said...
-
yehowa kk gaw myu tsaw share ninghkring ni hte tut nawng rai nga malit ga law,AMEN.
- September 22, 2012 at 10:14 AM
- Anonymous said...
-
Myu a Share shagan ni Karai Kasang hpe manoi nna gasat jang shi bau sin ya na re.Hpyen luksuk ni a a Mi a Na ni hpe Shi pat kau ya na ra ai. Yehowa a mingning sang hpe shaga let gasat mu.Padang dip lu na re.
- September 22, 2012 at 11:25 AM
- Tsawra Chinghkai Nu said...
-
Asak hkrung ai Kari Kasang wa e an hte a kashu kasha myu tsaw share shagan ni hpe na a shimlum singkaw npu e magap da ya nna ,na a lamu kasa ni mun mun sen sen gasat garum ya rit law ,hpen ni gap dat ai pala gaw nbung e poi mat u ga,shawng lam e nga nga ai kashu kasha ni myit nsu ai ni a mara ni hpe mung raw dat ya rit law,ndai majan gaw nang hpe sha kam nna gasat ai majan re majaw awng padang gaw madu yesu nang sha re kam hpa let gasat nga ga ai law na a matsan dum tsawra ai chyeju npu hta gasar nga ai na kashu kasha ni hpe lam woui rit law ngu dai asak hkrung ai yesu a mying ning sang hta akyu hpyi majai ya ga ai law Aman
- September 23, 2012 at 3:12 AM


text:
By-MyutsawKS blog
March 17, 2014 at 10:37 AM
KIO ginjaw Laiza makau Nam San Yang mare kaw du nga ai myen asuya dap nu Tat-Ma-(33) ni gaw tinang KIA magam gun Du Jum langai hpe mara kata zingri gat sat kau ai lam na chye lu ai. Lai wa sai Mar 14, 2014 ya shani hta KIA Masat (5) Dap Ba npu Dap Dung (18) na tinang KIA myu tsaw ninghkring Du Jum Zau Awng hte shi a hpyen ma langai gaw tinang shara jahkrat da ai shawng lam post kaw nna Laiza makau Mai Sak Pa maga de nhtang wa ai lam lapran Nam San Yang Zi Kahtawng ngu ai shara kaw myen asuya dap ni hkap wang gap nna si nnsi re ai tinang KIA magam gun yen hpe aging agang zingri nna lup makoi kau ai re lam na chye lu ai.
Ndai lam hpe chye ai hpang tinang KIA dap ni bai sa sagawn nna Du Jum Zau Awng a mang hpe hpyi ai shaloi myen asuya dap ni gaw "Nga dumsu lagu shalai sha ai ni hte shut nna gap kau ai re" nga nna mara lawt daw tsun wa ai lam na chye lu ai. Du Jum Zau Awng a mang hpe sa shaw yu ai shaloi aging agang laja lana zingri da ai wunma hkang hkrai hpring rai taw ai hpe mu lu ai majaw ya yang Laiza na KIA Du salang ni gaw laja lana masin pawt taw nga sai lam na chye lu ai.
Myen asuya dap ni gaw ya yang KIA dap ni hpe ya sha ya sha jahte tam ga law saw, KIA dap ni hpe akajawng sha sa htim gap, mung masha ni hpe jahkrit shama re lam ni grau grau galaw wa nga ai lam na chye lu ai. Ndai lam gaw simsa lam hpe dingsa sa dingbai dingna jaw nga ai lam re hpe asan sha mu mada lu nga ai, myen dap ni gaw simsa lam hpe nra sharawng ai lam nan re ngu myit la mai nga ai.


text:
GINJAW DINGSA PAJAU MAKAU KAW GAP
Labels: Jinghpaw Mung Shiga
3 comments:
- hkunman said...
-
Zawnawng Zawwa nga manga a-rai guji guyang yawng mayawng hpe hpan lajang tawn ai MADU YESU HKYISTU HTE YEHOWA GOD A-MYING NINGSANG HPE GANG N-NA GAP TIK TIK DI MU LAW.......,DAI HTA GRAW AI LAK NAK DING HTA GA KAW N-NGA AI LAW......KIO,KIA. HTE JING HPAW WUNPAWNG MYU SHA NI E...........
- May 5, 2012 at 1:31 PM
- Jatawng Naw said...
-
Pajau hpe bai dang madu la hkra n gun dat shakut ga law. Myen sawa ni n gun galai n lu jahpring ai ten hta htim kasat la ang sai re law. Karai Wa hte rau rai yang n mai byin ai lam hpa mung n nga ai. Karai Wa kaw kyu hpyi , atsam hpaji hpyi la n na ladat shaw shakut gasat ga.
- May 5, 2012 at 7:33 PM
- dawnghkawnbum said...
-
President Thein Sein kawn Peace Team ningnan hpe hpaw nga ai lam na chye lu ai. Ndai peace team hta, ahkyek ai ningbaw ni lawm n'htawm, mungmasa, mai jahta wa na lam, nga wa yang kaja na re. Tinang labau tinang ka, wunpawng amyu sha ni a labau lit, rawt malan pandung du wa na matu, mung masa maka, hpe, yu n'na, matut shakut sa wa na kam sai. Mungmasa ganawng na matu, shakut nga ai, myutsaw KIA share shagan ni hpe, hkungga jaw dat ai.
- May 5, 2012 at 8:25 PM


text:
Sam hte Jinghpaw gaw kahpu kanau ngu tim nshut ai, dai rai yang garum madi shadaw hkat na matu mung lahkawng maga jin jin rai ra ai. Sam myu sha ni myit nsu yang anhte Jinghpaw a matu lam shagu hta ahtu hkra shangun chye ai zawn, anhte Jinghpaw ni a myit masin hta Sam myu sha ni gaw anhte a kahpu kanau re ngu hpe galoi mung chye na hkawn hkrang nga chya-lu re.
Dai ni ndai aten hta Sam myu sha ni sung sung li li myit mang chye ra ai aten re, Jinghpaw mung kaw nga ai Sam ni gaw Jinghpaw mung hpe makawp maga garum na lit nga ai. Dai hte maren Sam mung kaw nga ai Jinghpaw ni mung Sam myu sha ni hpe adip arip galaw wa yang pawn ba hkat na matu myit masin jin jin rai nga ai. Sam amyu sha ni hta mung masa hpaji kung kyang ai ni law law, hpaji machye machyang nga ai ni law law rai ma ai, dai rai yang ndai lam hpe anhte lak san naw tsun shaga hkat ra na kun?
Ya ndai aten hta anhte Jinghpaw Wunpawng mung dan kata e hpabaw byin nga ai hpe Sam myu sha ni myi n-pu e mu nga chyalu re, kaga lak san tsun sang lang dan na lam n-nga ai. Sam myu sha ni hte Jinghpaw myu sha ni a tai hpyen gaw gadai rai nga ai kun? Ngu ai hpe mung lahkawng yan asan pra chye nga chyalu re. Dai hpe Hpunau Sam myu sha ni a mung masa ninghkring ni hpaji kung kyang ai ni ading tawk tsun hparan kau chye ra ai. Lama wa Sam mung dan hte Sam myu sha ni a matu shim lam raw a yang Jinghpaw myu sha ni gade ram garum lai wa sai mung labau shang nan nga nga ai. Dai hpe Sam myu sha ni myit dum ra ai. Jinghpaw mung na Sam ni shang lawt hpyen la la ra jang Sam mung na Jinghpaw ni Sam hpyen la galaw na nga tim jin jin rai nga ai.
Shinggyim ahkaw ahkang (Human Rights) ngu ai gaw shinggyim masha hkum shagu hta shangai wa ai kaw nna nga chyalu rai nga ai, dai ahkaw ahkang hta hkan nna tsun shaga ai lam hta anhte Jinghpaw Wunpawng myu sha ni chye na chyalu rai ga ai. Rai yang anhte Sam myu sha ni hte Jinghpaw Wunpawng myu sha ni a kahpu kanau ganawn mazum lam hta dai ahkaw ahkang ni hpe hkungga hkat ra ai zawn, dai ahkaw ahkang ni hta grau tsaw ai ganawn mazum lam, mung masa mahkri shawn lam, mung dan hte myu sha shim lam hpe lahkawng maga sung sung li li myit mang na grai ahkyak nga ai.
Ndai lahta na lam ni hpe hpu nau Sam myu sha ni hpe myit dum shangun mayu ai.
Hpu nau Sam myu sha ni hpe tsawra hkungga let
Kachin Politics Watch and Research Network
By James Alex


text: Lashio daju Lashio daju myen hpyen asuya hpyen da hk-l-y (68) na Du Kyaw Haing wa woi awn ai hpyen hpung na hpyen la marai (6) gaw, Shanglawt KIA hking bu hpun nna, Nampakka - Humung ninghtawn, Hanggai mare na Slg. U Ze Ya a nta kaw, jahpawt (3:00am) daram hta gumhpraw sen (13) hte ja ta chyawp langai mi hpe atik anang shang gasawk mya la mat wa ai lam na chye lu ai. Dai Shanglawt hking buhpun da ai myen hpyen la ni gaw myen ga shaga ma ai rai nna, marai (6) hta na marai (4) gaw sinat laklak hpai ma ai lam myi chyaw mu dum nta masha ni kawn tsun sha na wa ai. Myen hpyen la ni gaw Kutkai - Lashio lam ntsa hta hkawm sa/wa galaw ai modaw ni hte mung mare masha ni kaw na gumhpraw shagyip shagyeng mya sha ai lam jahkring hkring byin nga ai lam na chye lu ai.


text:
Myen Asuya gaw myen mung kata na Rawt Malan hpung ni hpe Gap Hkat Jahkring Ta Masat Ka ngut ai hte rau tinang a rawt malan hpyen dap ni yawng hpe dawm kau ya na matu hte Laknak ni yawng hpe asuya lata de ap kau na matu matsun dat sai lam na chye lu ai, gap hkat jahkring ngut ai hpang myen mung kata kaw hpa rawt malan hpung mung nmai nga sai ngu nna NCCT de tsun shan wa ai lam na chye lu ai.
Ya yang na mung masa gaw gap hkat jahkring dat sai hte mungdan ting simsa mat sai ngu nmai tsun shi nga ai. Dai majaw ndai lam gaw ya yang na dingyang sa wa nga ai myen asuya hte rawt malan hpung ni a simsa lam bawng ban nga ai lam hta laja lana dut dang nga sai re lam na chye lu ai, matut bawng ban na matu mung grai yak nga sai lam na chye lu ai.
Rawt malan hpung malawng maga gaw tinang ra ai mung masa ahkaw ahkang'' hkam daga'' nga ai hpang, ra sharawng ai mung masa pandung du ai hpang she laknak tawn na ngu nna ndau tawn ai re. Ya na zawn myen asuya a hpyi shawn ai lam gaw myen mung kata na rawt malan hpyen dap ni hpe mung hpawm hpyen dap kata de nkam bang la ai masa re hpe asan sha mu mada lu nga ai, dai sha n-ga, rawt malan hpyen dap ni hpe masat masa n-galaw ai, yu kaji hpa nsawn ai hte bung nga ai, myen mung kata rawt malan hpung ni yawng hpe kalang bai ninggam shataw nna gap hkat saw taw nga ai zawn byin nga sai.
By-Myutsaw masa


text:
March (9) bat Manga,
KIO Kasa ni shawng tang madun bawngban ai hta, KIO gaw lai sai January shata na zuphpawng hta tang shawn da sai bawngban lam tsang ninggam masum hku sha n rai yang, gara hku mung n hkap la lu ai lam matut tsun shawn sai. Jinghpaw Wunpawng sha ni a moi prat na labau hpe nhtang sagawn yu tim, Myen a npu e galoi n taw yu ai ni rai ga ai. Kadai Myen hkawhkam hpe mung ahkun hkanse n jaw yu ga ai. Daini amyu sha madang rapra lam ngu nna n-gup hte gara hku tsun tim, ta tut hta hpa sakse madun na n nga ai. Jinghpaw ni gaw, Panglung GaSadi hte maren, munghpawm ngang grin lam hpe madung tawn saga ai re majaw, Duwa Lahpai Naw Seng gumlau pru wa tim pyi, Jinghpaw mung de n hkap la ai sha ninghkap kau ninghkan, Duwa Naw Seng hpung ni mung Miwa mungdan de hprawng shang shingbyi ra mat ai mabyin mung nga lai wa sai.
Daini Munghpawm Mungdan a kata hta Jinghpaw Wunpawng sha ni a htunghking manawt shingni lam, htunghking hte laili laika lam mahkra dip da hkrum nga ga ai. Makam masham lam hta mung dip da hkrum nga ga ai. Munghpawm kata na mungchying amyu bawsang ngu ai hta Myen hpe n shalawm da ai. Myen gaw Amyu Kaba hku ntsa e nga nna, anhte kaga ni hpe "Thai-yin-thar" ngu ai grit nem ai madang hku ginhka masat da mi ai.
KIO hta lai nna, UNFC hta lawm ai amyu sha wuhpung ni yawng hte myit hkrum da ngut sai nga tun tim, bai gap hkat ai ni mung nga taw nga myit dai. Shing re ai lam gaw, wuhpung ginhka nna padang dip la ai masa "Devide and Conquer" rai nga ai. Hpyen yen tsinyam masha ni hpe mare dum nta hkrun lam mahkra bai gaw gap ya na nga tim, roi rip hkrum mat wa ai lam; asak sum machyi hkrum mat wa ai lam hte myit kraw machyi hkrum ai lam ni hpe hpa hte mung bai kapa ya lu na n rai nga ai. Daini na anhte a bawngban ai lam gaw, KIO hkrai sha myit pyaw myit dik nna n ngut lu ai. Jinghpaw Mungdaw kata shanu nga pra ai amyu sha ni yawng, munghpawm ting na amyu sha ni yawng, myit mang shabawn langai hte myit pyaw myit hkut ai lam hpe ra sharawng ai lam she rai mali ai. Dai re majaw, Panglung zawn re ai zuphpawng kaba langai bai galaw na hpe tsun taw nga ga ai lam re.
Lai wa sai KIO Ningbaw Kaba Maran Brang Seng a lakhtak hta, U Ne Win shaga nna Yangon de sa du bawngban sai. Ningbaw Kaba Brang Seng gaw, tsawm htap ngwi pyaw grin ngang ai munghpawm byin tai lu hkra, madu ginra madu uphkang lu na tara shang ahkang laika yan mi sha ka jaw dat rit ngu hpyi tsun sai. U Ne Win gaw, 1974 ning na Gaw Da Tara hkrai tsun manat nna, nanhte hpe jaw jang, yawng hpyi wa na re, nga n jaw hkraw ai. Gaw Da Tara hte nhtan shai wa na re, nga tsun ai. Shing rai Jinghpaw Wunpawng sha ni a dip sha hkrum ai gam maka gaw, Myen Asuya lakhtak ban hte ban daini du hkra hkrum sha dingyang rai nga ga ai. Masu hkalem ai pale palau lam ni hkrai pri rai nga ai hpe mu lu ai. BGF zawn re ai mahtang KIO hpe atik anang shanawng bun ai lam ni mung hkrum saga ai.
Myen Asuya Kasa ni bai htan tsun ai ga hta, KIO Kasa ni tsun mat ai lam mahkra, gasat gala jahkring na lam ga hkaw mi mung n lawm nga malit dai. Gasat gala n jahkring yang gara hku mung matut bawngban na yak nga ai, nga nna tsun wa nga ma ai.
Dai hpang shani shat sha hkring nhtawm, shana maga matut bawngban na re lam mung na chye lu ai rai.


text:
WUNPAWNG Myu sha ni hpe Singapore Mungdan A Su Ya(gov) Kaw nna *KACHIN* ngu ai Amyu Mying hte tara shang PR Jaw ya sai
Labau Sak Se Kadun!
By PaHtau Nsen
JaChyum Ga
Esaia 55:9,Eshta 4:14
Ngai gaw (Du Zahkung Hkawng Je) hte jan Batsam Hawng Nyoi yan a kasha ma kaw wa re. Karai Kasang a chye ju san san hte tsi sarama bungli hte myen mung kaw manga ning magam gun ngut ai hpang Singapore de1999 hta du sa ai.
Ngai Singapore du ai shaloi ICA form hta amyu mying kachin ngu ai lata na n nga ai. Dai majaw dai ten na Singapore du wunpawng myu sha ni yawng gaw n kam tim a myu hpe' Burma' or' Myanmar' ngu ai hpe lata bang wa sai.
Karai KaSang a chye ju jaw e2005 shaning htum maga de ngai Singapore PR hpe shawk na daw dan let ICA de form sa shawn ai.
PR application form ka ai Shaloi a myu hta 'Myanmar'ngu n kam ka ai majaw officer hpe san yu yang, n mai ai myen mung masha ni a Matu gaw 'shani 'Myanmar' Karen sha mai lata la ai nga sanglang ai..
Myit hta hpa ka tim n ra na re ngu zawn nawn ai majaw ''Kachin'' gasi loi bung ai'Karen''hpe Lata bang dat sai..
6february 2006 shani IC card sa htuk na, card hpe yu dat yang a myu ""Karen ,, nga hti lu ai. A Myu-''KACHIN'' ngu mai galai na matu mai tang shawn na kun ngu Officer hpe san yang, n mai ai sha nga ai.
Dai majaw dai shani PR card lu tim myit hta ai n nga dum let, Karai Kasang Hpe ga san san kau sai. PR card hpe shagu myit hta ai n nga dum let Karai Kasang kaw "KACHIN" ngu ai a myu hpe n dai Singapore ICA hta tara shang byin wa na matu lam madun rit ngu n na a kyu grai hpyi ai.
Ngai sha n rai dai ten na Singapore de wunpawng sha ni yawng a kyu hpyi ga langai rai na re ngu kam ai.
May2006 hta ICA rung de bai sa n na, IC card kaw a myu"Myanmar" ngu mai galai na i ngu officer hpe san yang n mai ai bai nga ai. Raitim ngai na matu a hkyak ai majaw, gara hku galaw yang mai na ngu bai san yang, card htuk ai shara na officer kaba hte hkrum shangun ai.
Officer kaba hte mung n mai byin ai majaw kaga officer kaba ni hte hkrum na matu lajang ya ai. officer ni hte hkrum shaga ai shaloi 'Karai Kasang ,lam madun let Karai Kasang shingkang dan dawng na matu a kyu grai hpyi sai.
Hpang jahtum htum hta'Birth and Death Department'na kaba htum wa hte hkrum lu ai. "Hpa rai na galai mayu ai i?" nga shi san yang, myen mung hta n ta masha ni na passports shawk ai shaloi rung hta n yak na matu, ngai myen n rai tim shawa lang ai a myu Myanmar hpe hpe bai galai ya rit ngu a hkang hpyi ai.
Nang hta myen n re ai nga hpa sakse nga ai i?"
Nga majaw ngai na dai daw lekmat (Jinghpaw hte English) hpe madun ai." Laika shawn da u"nga ai majaw"Myanmar"galai ya na matu laika ka nga yang, Nang na Matu a myu"KACHIN" nga yang grau htuk na n re i?" nga shi san wa ai.
Ngai mung "KACHIN " nga ai gaw jaw dik htum rai tim Singapore ICA kaw code n nga ai majaw Myanmar hpe sha lata la ra na sai ngu htan dat ai. Ngai laika ka ngut daram rai wa yang, shi gawk kaw na pru wa let, ya nang a myu?
"KACHIN" nga ai hpe mai lata sai. Ya sha ngai code lajang bang dat ya ai."nga tsun ai shaloi ngai na myit hta Karai Kasang gaw hpyi yang jaw ai Karai, ngu ai hpe Chye ju grai shakawn kau sai.
Manu jahpu hpa shajan n hpyi ai sha lawan dik ai hku garum ya ai dai Officer kaba hpe mung Chye ju dum ga tsun let laika shawn da kau sai.
N dai mabyin kaw na ngai hkam la lu ai gaw mung dan langai hta teng man ai hku woi awn ai ni gaw grai ahkyak ai, mungdan masha ni mung madu na mung hpe a rawng la let jut shagu kaw na mungdan galu kaba lam hta (dai Officer kaba zawn) shakut shaja yang, Singapore zawn mungkan hta shim lam lu ai, awng dang ai mungdan ni law law nga wa na hpe kam ai.
Karai Kasang a chye ju san san a jaw e PR card ningnan hta a myu "KaCHIN"👈 nga ai hte1August 2006 hta Singapore du wun pawng sha langai hku shawng ningnan tara shang byin na matu hkam la lu sai.
Myen a su ya hpyi yang, lu na n lu na n chye ai. Wunpawng hku hpyi yang mung mai byin na gaw gadai n mai tsun lu ai. Raitim, a sak hkrung ai dai Karai Kasang hpe Singapore du wunpawng sha ni myit hta hkam sha let hpyi ai shaloi ,
Karai Kasang a ten u ai shaloi Hpa n rai ai ngai hpe shi jai lang let shateng ya ai lam mau hpa hkam la lu ai lam hpe Singapore du wunpawng myu sha ni a Jinghpaw wunpawng Hka lup hpung (Singapore)20 ning hpring chye ju shakawn poi masat Magazine hta kabu gara let sakse hkam dat n ngai law.
Zahkung Je Naw
( Wai Maw )


text:
Du wa na Generation ni katsi lu la na matu, lu ai kumhpa re nga ai Slg Marip Brang mun(Lucky Bakery)
2015 ning May shata (15) ya shani hta Myen Mung Gumsan Magam wa U Thein Sein kaw nna Mungdan kata ningtawn ai Mung masha ni hpe shagrau kumhpa jaw ai lamang hpe Nay Pyi Taw kaw galaw lai wa sai. Dai shagrau poi hta Jinghpaw Mung Myitkyina Mare kaw na Slg Brang Mun gaw "ထုတ္လုပ္ေရာင္းခ်မွဳ ထူခြ်န္ အေသးစား စီးပြားေရး လုပ္ငန္းရွင္ဆု" hpe Lucky muk hku nna shagrau hkrum lai wa sai. Ya na zawn shagrau hkrum ai lam hte seng nna shi gaw
"Ya na zawn re, ngai kumhpa lu wa ai ngu ai gaw du wa na generation ni a matu katsi la hpa mung rai wa u ga, anhte Jinghpaw Mung a matu arawng langai mi mung rai wa u ga ngu myit yaw shada ai. Ngai hte magam bungli ndai hpe rau jawm galaw ai manang ni yawng a gawng malai ngai hkap la ai re ngu nna tsun mayu ai" nga nna tsun dan ai.
"Ya na zawn re, ngai kumhpa lu wa ai ngu ai gaw du wa na generation ni a matu katsi la hpa mung rai wa u ga, anhte Jinghpaw Mung a matu arawng langai mi mung rai wa u ga ngu myit yaw shada ai. Ngai hte magam bungli ndai hpe rau jawm galaw ai manang ni yawng a gawng malai ngai hkap la ai re ngu nna tsun mayu ai" nga nna tsun dan ai.
Luck Muk ni hku nna Mung shawa ni a awng sharawng ai lam hpe galoi mung jahkum shatsup lu na matu shakut shaja taw ai lam hpe ya na zawn tsun dan ai. "Ya anhte Macadamiea nga ai namsi hte muk galaw shapraw na matu shajin nga ai, hkai mung hkai da sai.
Dai mansi hpe yawng mung shakut hkai ga ngu saw shaga ai. Tinang Mungdan hta pru ai arai ni hte muk hpe grau grau kaja hkra galaw shapraw na matu shakut taw nga ai" nga nna tsun dan ai.
Lucky Muk galaw ai maagam bungli hpe gaw 1989 Ning December kaw na hpang wa ai re lam chye lu ai. Ya ten hta gaw Lucky Muk Seng hpe madung hku nna shara (3) kaw hpaw da ai. La ai seng ni gaw Jinghpaw Mung shara shagu de law law mi nga ai lam hpe mu lu ai.